Q=2	C=2	SS=0	LS=0	PS=0	DC=1	LC=0	SD=0	BS=1	G0=180	G1=126	G2=46	DLID=az_RU	BODY=ИЈИРМИ ҮЧҮНҸҮ ФӘСИЛ\nО, Ағасындан бағышламағы өјрәнди\n1. Һансы ҝүн Бутрусун һәјатынын ән пис ҝүнү иди?\nБУТРУС Иса Мәсиһлә бахышларынын тоггушдуғу о дәһшәтли аны һеч вахт унутмајаҹаг. Ҝөрәсән, Иса Мәсиһ Бутруса неҹә бахмышды? Наразы, гынајыҹы нәзәрләрлә? Буну дәгиг дејә билмәрик. Мүгәддәс Китабда садәҹә јазылыб ки, «Аға дөнүб дүз Бутрусун үзүнә бахды» (Лука 22:61). Бу ани бахышдан Бутрус чох бөјүк сәһвә јол вердијини анлады. О, севимли Ағасыны данмышды. Ағасы ону данаҹағыны габагҹадан дејәндә о, синәсинә дөјүб демишди ки, нә олурса олсун, ону данан дејил. Јәгин һәмин ҝүн Бутрусун һәјатынын ән пис ҝүнү иди.\n2. Бутрус нәји өјрәнмәли иди вә Бутрусун әһвалатынын бизә һансы аидијјәти вар?\n2 Лакин бу, һәр шејин сону дејилди. Бутрус ҝүҹлү иман саһиби иди, о, өз сәһвини дүзәлдә биләрди. Онун Иса Мәсиһдән ваҹиб бир дәрси өјрәнмәк имканы вар иди, бу дәрс бағышламагла бағлы иди. Бу дәрси һамымыз өјрәнмәлијик. Ҝәлин ҝөрәк Бутрус буну неҹә өјрәнди.\nО, һәлә чох шеј өјрәнмәли иди\n3, 4. а) Бутрус Иса Мәсиһә һансы суалы верди вә ола билсин, Бутрус һансы фикирдә иди? б) Дашүрәкли вә рәһмсиз инсанларын дүшүнҹә тәрзинин Бутруса сирајәт етдијини Иса Мәсиһ неҹә ҝөстәрди?\n3 Тәхминән алты ај әввәл Бутрус доғма шәһәри Кәфәрнаһумда Иса Мәсиһдән сорушмушду: «Аға, кимсә мәнә гаршы ҝүнаһ иш ҝөрәндә ону нечә дәфә бағышламалыјам? Једди дәфә?» Јәгин Бутрус өзүнү чох мәрһәмәтли инсан сајырды. Ахы о дөврүн дин хадимләри өјрәдирдиләр ки, тәгсиркары узагбашы үч дәфә бағышламаг олар. Иса Мәсиһ Бутруса белә ҹаваб вермишди: «Једди дәфә јох, лазым ҝәлсә, лап јетмиш једди дәфә бағышламалысан» (Мәт. 18:21, 22).\n4 Иса Мәсиһ нә демәк истәјирди? Олмаја, о, Бутрусу башгаларынын тәгсирини бир-бир сајмаға тәшвиг едирди? Әсла! Бутруса једди дәфә јох, јетмиш једди дәфә бағышламалы олдуғуну сөјләмәклә она баша салмаг истәјирди ки, мәһәббәт олан јердә бағышламағын һәдди олмамалыдыр (1 Кор. 13:4, 5). Бунунла Бутруса ҝөстәрмишди ки, она дашүрәкли вә рәһмсиз инсанларын дүшүнҹә тәрзи сирајәт едиб. Аллаһа бәнзәмәк истәјән инсан исә башгаларыны дөнә-дөнә бағышламалыдыр! (1 Јәһја 1:7—9 ајәләрини оху.)\n5. Инсан бағышламағын нә демәк олдуғуну нә вахт баша дүшүр?\n5 Бутрус Иса Мәсиһлә мүбаһисә етмәди. Бәс, ҝөрәсән, онун сөзләриндән дәрс ҝөтүрдү? Инсан бағышламағын нә демәк олдуғуну, адәтән, өзү бағышланмаға мөһтаҹ оланда баша дүшүр. Ҝәлин Иса Мәсиһин өлүмүндән габаг баш верән һадисәләрә нәзәр салаг. Бутрус Ағасынын бу ҹүр чәтин анларында она гаршы чохлу сәһвләр етмишди вә онун әфвинә мөһтаҹ иди.\nИса Мәсиһ Бутрусу дәфәләрлә бағышлајыр\n6. Иса Мәсиһ шаҝирдләринин ајагларыны јумаг истәјәндә Бутрус неҹә мүнасибәт ҝөстәрди вә Иса Мәсиһ онунла неҹә рәфтар етди?\n6 Иса Мәсиһин јер үзүндә јашадығы сон ҝеҹә иди. О, һәвариләринә һәлә чох шеји, мәсәлән, тәвазөкар олмағы өјрәтмәли иди. Иса Мәсиһ адәтән гулун ҝөрдүјү иши ҝөрмәклә, јәни шаҝирдләринин ајагларыны јумагла тәвазөкарлыг нүмунәси гојду. Әввәлҹә Бутрус она деди: «Аға, сән мәним ајагларымы јујаҹагсан?» Сонра да етираз етди: «Өмрүмдә гојмарам ки, сән мәним ајагларымы јујасан». Даһа сонра исә тәкид етди ки, тәкҹә ајагларыны јох, әлләрини дә, башыны да јусун. Иса Мәсиһ бөјүк сәбир ҝөстәрди, мүлајимликлә һәрәкәтинин мәғзини вә ваҹиблијини баша салды (Јәһ. 13:1—17).\n7, 8. а) Бутрус башга һансы сәһвләрә јол верди? б) Иса Мәсиһ мәрһәмәтли вә бағышлајан олдуғуну неҹә ҝөстәрди?\n7 Чох кечмәмиш Бутрус башга сәһвләрә дә јол верди. Һәвариләрин арасына кимин даһа бөјүк олмасы илә бағлы мүбаһисә дүшдү. Сөзсүз ки, Бутрус да онларын арасында иди. Иса Мәсиһ һәвариләрә меһрибанҹасына мәсләһәт верди, һәтта она садиг олдуглары үчүн онлары тәрифләди. Амма ону да деди ки, һамысы ондан үз дөндәрәҹәк. Онда Бутрус етираз етди: «Сәнинлә бирҝә өлмәк лазым ҝәлсә белә, сәни данмарам». Иса Мәсиһ она белә ҹаваб верди: «Буну бил ки, бу ҝүн, елә бу ҝеҹә хоруз ики дәфә банламамыш сән мәни дүз үч дәфә данаҹагсан». Бутрус бу сөзләрә нәинки етираз етди, һәтта өзүнү өјүб деди ки, бүтүн һәвариләр ондан үз дөндәрсә белә, о, садиг галаҹаг (Мәт. 26:31—35; Марк 14:27—31; Лука 22:24—28; Јәһ. 13:36—38).\n8 Јенә дә Иса Мәсиһ Бутруса сәбир ҝөстәрди. Һәтта һәјатынын ән ағыр анларында да, о, гејри-камил һәвариләринин јахшы хүсусијјәтләринә фикир верирди. Иса Мәсиһ билирди ки, Бутрус ону данаҹаг, бунунла белә, она деди: «Мән сәнин үчүн Аллаһа јалвардым ки, иманын түкәнмәсин. Сән дә гајыданда гардашларынын иманыны мөһкәмләндир» (Лука 22:32). Бу сөзләрлә Иса Мәсиһ ҝөстәрди ки, о, Бутрусун төвбә едиб јенә дә Аллаһа сәдагәтлә хидмәт едәҹәјинә әминдир. Иса Мәсиһ неҹә дә мәрһәмәтли, бағышлајан инсан иди!\n9, 10. а) Ҝетсемани бағында Бутрус һансы сәһвләри етди? б) Бутрусун сәһвләри бизә нәји хатырладыр?\n9 Үстүндән бир гәдәр кечәндән сонра Бутрус Ҝетсемани бағында да бир нечә сәһвә јол верди. Иса Мәсиһ Бутруса, Јагуба вә Јәһјаја бујурмушду ки, о дуа едиб гајыдана кими ојаг галсынлар. Иса Мәсиһ изтираблы анлар јашајырды, онун дәстәјә еһтијаҹы вар иди, амма Бутрусҝил ојаг гала билмәјиб бир нечә дәфә јухуја ҝетдиләр. Иса Мәсиһ нәјә ҝөрә ојаг гала билмәдикләрини баша дүшдүјү үчүн онлары бағышлады вә деди: «Бәли, руһ шөвглү, ҹисим исә зәифдир» (Марк 14:32—41).\n10 Бир гәдәр сонра гылынҹ вә дәјәнәклә силаһланмыш бир дәстә адам әлиндә мәшәл баға ҝәлди. Инди чох еһтијатла һәрәкәт етмәк лазым иди. Амма Бутрус тез һәрәкәтә кечди, гылынҹыны сијириб баш каһинин гулу Мәлкин гулағыны кәсди. Иса Мәсиһ сакит шәкилдә Бутруса сәһв һәрәкәт етдијини баша салды, гулун гулағыны сағалтды вә давамчыларынын нәјә ҝөрә зоракылыгдан узаг дурмалы олдуғуну изаһ етди (Мәт. 26:47—55; Лука 22:47—51; Јәһ. 18:10, 11). Бутрус Ағасына гаршы чох сәһвләр етмишди. Бу, бизә тез-тез сәһвләрә јол вердијимизи хатырладыр. (Јагуб 3:2 ајәсини оху.) Елә ҝүн олмур ки, сәһв етмәјәк вә Аллаһын әфвинә мөһтаҹ олмајаг. О ҝеҹә Бутрус даһа ҹидди сәһвә јол верди.\nБутрусун ән бөјүк сәһви\n11, 12. а) Иса Мәсиһи тутанда Бутрус ҹәсарәтли олдуғуну неҹә ҝөстәрди? б) Бутрус сөзүнә неҹә хилаф чыхды?\n11 Иса Мәсиһ әли силаһлы адамлара деди ки, әҝәр ону ахтарырларса, шаҝирдләрини сәрбәст бурахсынлар. Онлар Иса Мәсиһин әл-голуну бағлајанда Бутрус чарәсиз-чарәсиз дуруб бахырды. Сонра Бутрус да о бири һәвариләр кими гачыб ҝетди.\n12 Бутрусла Јәһја кечмиш баш каһин Һәннанын евинин јанына ҝәлдиләр. Иса Мәсиһи сорғу-суала тутмаг үчүн бура ҝәтирмишдиләр. Ону бура ҝәтирәндә Бутрусла Јәһја бир гәдәр аралыдан онун далынҹа ҝәлирдиләр (Мәт. 26:58; Јәһ. 18:12, 13). Бутрус горхаг дејилди. Иса Мәсиһин ардынҹа бура ҝәлмәк ҹәсарәт тәләб едирди. Ахы Исаны бура ҝәтирән адамлар силаһлы идиләр, һәм дә Бутрус онлардан биринин гулағыны кәсмишди. Бүтүн бунлара бахмајараг, лазым ҝәлсә, Ағасы илә өлмәјә һазыр олдуғуну дејән Бутрус она бу дәрәҹәдә садиг галмады (Марк 14:31).\n13. Мәсиһи сөзүн әсил мәнасында изләмәк үчүн нә етмәлијик?\n13 Бу ҝүн бир чохлары Бутрус кими Мәсиһи «бир гәдәр аралыдан» изләјир, јәни елә едир ки, һеч кимин нәзәринә чарпмасын. Лакин сонралар Бутрусун өзүнүн дә јаздығы кими, Мәсиһи сөзүн әсил мәнасында изләмәк үчүн нә олурса олсун, мүмкүн гәдәр она јахын олмалы вә һәр шејдә ондан өрнәк алмалыјыг. (1 Бутрус 2:21 ајәсини оху.)\n14. Иса Мәсиһин сорғу-суал олундуғу ҝеҹә Бутрус нә едирди?\n14 Бутрус ҝизләнә-ҝизләнә ҝәлиб Јерусәлимин ән бөјүк имарәтләриндән биринин дарвазасынын јанында дајанды. Бу имарәт варлы вә нүфузлу бир адамын, баш каһин Гајафанындыр. Адәтән белә евләрдә һәјәт ортада олурду вә дарваза һәјәтә ачылырды. Бутрус дарвазадан ичәри ҝирмәк истәјәндә ону бурахмадылар. Гајафанын танышы олан Јәһја артыг ичәридә иди. О ҝәлиб гапычыја деди ки, Бутрусу бурахсын. Ҝөрүнүр, Бутрус Јәһјанын јанында дурмады, һеч Ағасынын да јанына ҝирмәјә чалышмады. Сојуг ҝеҹәдә һәјәтдә оҹаг башында гызынан гуллугчуларын јанында дајанды. О, јаланчы шаһидләрин евә ҝириб-чыхдығыны мүшаһидә едирди (Марк 14:54—57; Јәһ. 18:15, 16, 18).\n15, 16. Иса Мәсиһин сөзләри неҹә јеринә јетди?\n15 Бутрусу ичәри бурахан гарабаш оҹағын ишығында онун үзүнү даһа ајдын ҝөрдү. О, Бутрусу таныјыб деди: «Сән дә бу ҹәлиләли Иса илә бир јердә идин!» Бутрус өзүнү итирди, Мәсиһи таныдығыны данды, һәтта деди ки, гызын нә һагда данышдығыны баша дүшмүр. Сонра диггәт чәкмәмәк үчүн ҝедиб ҝириш гапысынын јанында дајанды. Орада башга бир гарабаш ону таныды вә ејни шеји сөјләди: «Бу адам да нәсрани Иса илә бирликдә иди». Бутрус исә анд-аман едиб деди: «Мән о адамы танымырам!» (Мәт. 26:69—72; Марк 14:66—68). Јәгин Бутрус бу дәфә Мәсиһи дананда хоруз банлады, амма онун фикри о гәдәр дағыныг иди ки, Иса Мәсиһин бир нечә саат өнҹә дедији сөзләр јадына дүшмәди.\n16 Бутрус һәлә дә нәзәрә чарпмамаға чалышырды. Бирдән һәјәтин әтрафында дуран бир дәстә адам она тәрәф ҝәлди. Онлардан бири Бутрусун гылынҹла гулағыны кәсдији адамын, Мәлкин гоһуму иди. О, Бутруса деди: «Мән сәни бағда ҝөрмүшдүм. Сән дә о адамын јанындајдын, јохса елә дејил?» Бутрусса ону јанылдығына инандырмаға чалышды. Анд-аман ејләди, јалан данышмадығыны дејиб өзүнә ләнәт јағдырды. О, Мәсиһи үчүнҹү дәфә данды вә бу дәм хоруз икинҹи дәфә банлады (Јәһ. 18:26, 27; Марк 14:71, 72).\n«Аға дөнүб дүз Бутрусун үзүнә бахды»\n17, 18. а) Бутрус Ағасына гаршы бөјүк сәһв етдијини баша дүшәндә нә едир? б) Бутрусу һансы фикир нараһат едир?\n17 Һәмин вахт Иса Мәсиһ ејванда иди вә һәјәтә бахырды. Бу заман фәслин әввәлиндә тәсвир олундуғу кими, Иса Мәсиһлә Бутрусун бахышлары тоггушур. Бутрус Мәсиһә гаршы нә гәдәр ағыр ҝүнаһ ишләдијини баша дүшүр. О, пәришан һалда һәјәтдән чыхыб шәһәрин күчәләринә үз тутур. Батмагда олан бәдирләнмиш ај онун јолуну ишыгландырыр. Ҝөзләри јашла долур. Өзүнү сахлаја билмәјиб һөнкүртү илә ағламаға башлајыр (Марк 14:72; Лука 22:61, 62).\n18 Инсан ҹидди ҝүнаһ ишләдијини дәрк едәндә өзүнү әфвә лајиг сајмаја биләр. Јәгин Бутрус да дүшүнүрдү ки, Иса Мәсиһ әсла ону әфв етмәјәҹәк. Бәс сизҹә, Бутрусу бағышламаг олармы?\nБутрусу бағышламаг олармы?\n19. Бутрус нә һиссләр кечирир вә онун мәјуслуға гапылмадығы нәдән ҝөрүнүр?\n19 Сәһәри ҝүн баш верән һадисәләри ешидәндә Бутрусун һансы һиссләри кечирдијини тәсәввүр етмәк чох чәтиндир. Иса Мәсиһин бир нечә саат ишҝәнҹә чәкдијини, өлдүјүнү биләндә Бутрус јәгин өзүнү чох гынајыр. Ағасынын јер үзүндәки сон ҝеҹәсиндә онун әзабларыны артырдығыны дүшүнүб даһа да кәдәрләнир. Буна бахмајараг, мәјуслуға гапылмыр. Мүгәддәс Китабда јазылыб ки, Бутрус тезликлә Мәсиһин шаҝирдләринә гошулур (Лука 24:33). Шүбһәсиз, һәвариләрин һамысы о дәһшәтли ҝеҹәдә етдикләри һәрәкәтә ҝөрә пешмандырлар вә инди бир-бириләринә тәскинлик верирләр.\n20. Бутрус кәдәрли олса да, нә етди вә биз бундан нә өјрәнирик?\n20 Бу, Бутрусун һәјатда вердији ән дүзҝүн гәрарлардан бири иди. Мәҹази диллә десәк, Аллаһын хидмәтчиси јыхыланда әсас мәсәлә онун нә дәрәҹәдә пис јыхылмасы јох, јенидән өзүндә ҝүҹ тапыб ајаға галхмасы вә јолуна давам етмәсидир. (Мәсәлләр 24:16 ајәсини оху.) Бутрус, кәдәри һәдсиз олса да, гардашларла бир јерә топлашды. Бу, онун ҝүҹлү иман саһиби олдуғуну ҝөстәрир. Адәтән инсан кәдәрә гәрг оланда, јахуд пешманчылыг чәкәндә тәк галмаг истәјир. Амма бу, чох тәһлүкәлидир (Мәс. 18:1). Белә вәзијјәтдә јахшы оларды ки, иман баҹы-гардашларымызын јанында олаг вә Аллаһа хидмәтимизи давам етдирмәк үчүн ҝүҹ топлајаг (Ибр. 10:24, 25).\n21. Шаҝирдләрлә бирликдә оланда Бутрус һансы хәбәри ешидир?\n21 Бутрус шаҝирдләрлә бәрабәр оланда Ағасынын ҹәсәдинин сәрдабәдән јоха чыхдығыны ешидир. Јәһја илә бирликдә тез Ағаларынын дәфн олундуғу, ағзына даш гојулмуш сәрдабәнин јанына гачыр. Ҝөрүнүр, ҹаван олдуғу үчүн Јәһја биринҹи ҝәлиб чатыр. Сәрдабәнин ағзыны ачыг ҝөрәндә билмир нә етсин. Бутрусса тәнҝнәфәс ҝәлиб бирбаш ичәри ҝирир. Сәрдабә бошдур! (Јәһ. 20:3—9).\n22. Бутрусун үрәјиндәки кәдәри вә шүбһәни нә говур?\n22 Бәс Бутрус Иса Мәсиһин дирилдијинә инаныр? Әввәлҹә јох. Һәтта мөмин гадынлар мәләкләрин пејда олуб онлара Мәсиһин дирилдији барәдә хәбәр вердијини сөјләсә дә, Бутрус инанмамышды (Лука 23:55—24:11). Амма ҝүнүн ахырына јахын онун үрәјиндә кәдәрдән вә шүбһәдән әсәр-әламәт галмыр. Иса Мәсиһ сағдыр, инди гүдрәтли руһани варлыгдыр! О, бүтүн һәвариләринә ҝөрүнүб. Амма онлардан әввәл Бутрусун гаршысында пејда олуб. Һәмин ҝүн һәвариләр бу сөзләри демишдиләр: «Доғрудан да, Аға дирилиб вә Шимона ҝөрүнүб!» (Лука 24:34). Сонралар һәвари Булус да јазмышды ки, Мәсиһ «Кифаја, сонра исә он ики һәваријә ҝөрүндү» (1 Кор. 15:5). (Кифа вә Шимон Бутрусун диҝәр адларыдыр.) Ҝөрүнүр, Бутрус тәк оланда Мәсиһ она ҝөрүнмүшдү.\nБутрус Ағасына гаршы чох сәһвләр етмишди. Елә ҝүн олмур ки, биз дә сәһв етмәјәк вә Аллаһын әфвинә мөһтаҹ олмајаг\n23. Нәјә ҝөрә ҝүнаһ ишләјәндә Бутрусун әһвалатыны јадымыза салмалыјыг?\n23 Иса Мәсиһлә Бутрусун тәсирли ҝөрүшүнүн тәфсилатлары Мүгәддәс Китабда јазылмајыб. Јәгин Бутрус севимли Ағасынын јенидән сағ олдуғуну ҝөрәндә чох севинир. Инди она пешман олдуғуну, чох тәәссүфләндијини сөјләјә биләр. Бутрусун ән бөјүк арзусу одур ки, Ағасы ону бағышласын. Сөзсүз ки, о, Бутрусу үрәкдән бағышлајыр. Ҝүнаһ ишләјәндә Бутрусун әһвалатыны јадымыза салмалыјыг. Һеч вахт дүшүнмәмәлијик ки, Аллаһ бизи бағышламајаҹаг. Иса Мәсиһ ҹомәрдликлә әфв едән Јеһова Аллаһы мүкәммәл шәкилдә тәглид едирди (Әшј. 55:7).\nБутрус әфв олундуғуна бир даһа әмин олур\n24, 25. а) Ҹәлилә дәнизиндәки сәһнәни тәсвир един. б) Бутрус Иса Мәсиһин мөҹүзәсини ҝөрәндә нә едир?\n24 Иса Мәсиһ һәвариләринә ҝөрүшәҹәкләри јерә, Ҹәлиләјә ҝетмәји бујурур. Онлар ора чатанда Бутрус Ҹәлилә дәнизиндә балыг тутмаг фикринә дүшүр. Һәвариләрдән бир нечәси дә она гошулур. Бутрус өмрүнүн чох һиссәсини бурада кечириб. Гајығын ҹырылтысы, далғаларын шаппылтысы, әлиндәки галын тор — бунларын һамысы она доғмадыр. Онлар бүтүн ҝеҹәни тор атырлар, амма бир дәнә дә олсун, балыг тута билмирләр (Мәт. 26:32; Јәһ. 21:1—3).\nБутрус гајыгдан суја тулланыб саһилә үздү\n25 Сүбһ чағы бир нәфәр саһилдән онлары сәсләјир вә дејир ки, торларыны гајығын о бири тәрәфинә атсынлар. Онлар белә дә едирләр вә 153 әдәд балыг тутурлар. Бутрус онлары сәсләјән адамын ким олдуғуну анлајыр. Гајыгдан суја тулланыб саһилә үзүр. Саһилдә Иса Мәсиһ вәфалы достларыны оҹагда биширдији балыға гонаг едир. Онун диггәти Бутрусдадыр (Јәһ. 21:4—14).\n26, 27. а) Иса Мәсиһ Бутруса һансы имканы верир? б) Иса Мәсиһ Бутрусу үрәкдән бағышладығыны неҹә сүбут едир?\n26 Иса Мәсиһ, еһтимал ки, балыглара ишарә едәрәк Бутрусдан сорушур: «Мәни чох истәјирсән, бунлары?» Ҝөрәсән, Бутрусун үрәјиндә һансы мәһәббәт даһа ҝүҹлүдүр: балыгчылыға, ја Иса Мәсиһә? Бутрус Ағасыны үч дәфә данмышды. Инди исә Ағасы имкан јарадыр ки, ону севдијини јолдашлары гаршысында үч дәфә тәсдиг етсин. Бутрус белә дә едир. Онда Иса Мәсиһ она бу мәһәббәти әмәлдә ҝөстәрмәјин јолуну ачыглајыр. Бутрус мүгәддәс хидмәти һәр шејдән үстүн тутмалы, Мәсиһин садиг давамчыларыны руһани ҹәһәтдән бәсләмәли вә онларын гајғысына галмалыдыр (Лука 22:32; Јәһ. 21:15—17).\n27 Беләҹә, Иса Мәсиһ Бутрусу әмин едир ки, о, һәлә дә онун вә Аллаһын ҝөзүндә дәјәрлидир. Бутрус Мәсиһин рәһбәрлији алтында олан јығынҹагда мүһүм рол ојнајаҹаг. Мәсиһин Бутрусу үрәкдән әфв етдијинә бундан ҝүҹлү сүбут ола билмәз! Сөзсүз ки, ону әфв етдији үчүн Бутрус Ағасына чох миннәтдардыр. О, сәһвиндән дәрс алды.\n28. Бутрусун өз адынын мәнасына ујғун јашадығыны һарадан билирик?\n28 Бутрус алдығы тапшырығы узун илләр әрзиндә ләјагәтлә јеринә јетирди. О, Ағасынын өлүмүндән габаг бујурдуғу кими, иман гардашларыны мөһкәмләндирирди. Сәбирлә вә нәвазишлә Мәсиһин давамчыларыны бәсләјир, онларын гајғысына галырды. Шимон адлы бу адам Иса Мәсиһин она вердији ада, мәнасы «даш», «гаја» олан Бутрус адына ујғун јашајырды. Онун иманы гаја кими мөһкәм, сарсылмаз олду вә о, бүтүн јығынҹаг үчүн ҝөзәл өрнәк олду. Буну онун өзүнүн јаздығы ики мәктубдан ајдын ҝөрмәк олар. Мүгәддәс Китаба дахил олан бу мәктублар ҝөстәрир ки, Бутрус бағышламагла бағлы Ағасындан өјрәндији дәрси һеч вахт унутмамышды. (1 Бутрус 3:8, 9; 4:8 ајәләрини оху.)\n29. Бутрусун иманыны вә Иса Мәсиһин мәрһәмәтини неҹә тәглид едә биләрик?\n29 Биз бу әһвалатдан чох шеј өјрәнә биләрик. Ҝәлин өзүмүздән сорушаг: һәр ҝүн ишләдијимиз ҝүнаһлара ҝөрә Аллаһдан әфв диләјирик? Аллаһын бизи әфв етдијинә инаныб виҹдан әзабындан гуртулуруг? Бәс өзүмүз башгаларыны бағышлајырыг? Әҝәр бунлары етсәк, онда Бутрусун иманыны вә Иса Мәсиһин мәрһәмәтини тәглид етмиш оларыг!\nБутрусун бағышламагла бағлы јанлыш фикирдә олдуғуну нә ҝөстәрир?\nБутрус Мәсиһә гаршы һансы сәһвләри етмишди?\nИса Мәсиһ Бутрусу бағышладығыны неҹә ҝөстәрмишди?\nҺансы саһәләрдә Бутрусун иманыны вә Иса Мәсиһин мәрһәмәтини өрнәк ҝөтүрә биләрсиниз?


Q=11	C=9	SS=3	LS=0	PS=1	DC=3	LC=0	SD=0	BS=2	G0=46	G1=32	G2=13	DLID=az_RU	BODY=Иса Мәсиһ едама апарылыр | Иса пејғәмбәрин һәјаты\nИса Мәсиһ едама апарылыр\nМӘТТА 27:31, 32 МАРК 15:20, 21 ЛУКА 23:24—31 ЈӘҺЈА 19:6—17\nПИЛАТ ИСА МӘСИҺИ АЗАДЛЫҒА БУРАХМАГ ҮЧҮН ЈОЛ АХТАРЫР\nИСА МӘСИҺ ӨЛҮМӘ МӘҺКУМ ОЛУНУР\nИса Мәсиһ вәһшиҹәсинә дөјүләрәк әлә салыныб. Һәтта бундан сонра да Пилат ону азадлыға бурахмаг үчүн ҹәһд ҝөстәрәндә бөјүк каһинләрин вә онларын тәрәфдарларынын фикри дәјишмир ки дәјишмир. Онлар Иса Мәсиһин өлмәсини истәјирләр. Һамысы бир ағыздан гышгырыр: «Ону дирәкдә едам ет! Едам ет!» Пилат ҹаваб верир: «Апарын өзүнүз едам един, мән онда һеч бир ҝүнаһ ҝөрмүрәм» (Јәһја 19:6).\nЈәһудиләрин Иса Мәсиһин Рома һөкумәтинә гаршы чыхмасына даир ҝәтирдикләри иттиһамлар Иса Мәсиһи өлүмә мәһкум етмәк үчүн Пилаты гане етмир. Буна ҝөрә дә онлар Синедрионда ирәли сүрдүкләри дини иттиһамлара гајыдыб Иса пејғәмбәри Аллаһа гаршы күфр данышмагда ҝүнаһландырырлар. Онлар дејирләр: «Бизим бир ганунумуз вар вә һәмин гануна ҝөрә о өлмәлидир, чүнки о, өзүнә Аллаһын оғлу дејир» (Јәһја 19:7). Пилат буну илк дәфәдир ки, ешидир.\nО, тәзәдән сарајына гајыдыр вә гәддар рәфтара дөзән инсаны азадлыға бурахмаг үчүн јоллар ахтарыр. Бир тәрәфдән арвады онунла бағлы јуху ҝөрүб. Инди дә јәһудиләр дејирләр ки, Мәсиһ өзүнү Аллаһын Оғлу адландырыр (Мәтта 27:19). Пилат билир ки, Иса пејғәмбәр Ҹәлиләдәндир (Лука 23:5—7). Амма јенә дә онун һарадан олдуғуну сорушур (Јәһја 19:9). Ола билсин, Пилатда суаллар јараныр: ҝөрәсән, о, доғруданмы әввәлләр јашајыб, бәлкә о, доғрудан да илаһи варлыгдыр?\nИса Мәсиһ Пилата падшаһ олдуғуну, анҹаг Падшаһлығынын бу дүнјадан олмадығыны демишди. Артыг әлавә изаһата еһтијаҹ олмадығыны билиб Мәсиһ сусур. Анҹаг Мәсиһин сусмасы Пилатын шәнинә тохунур: «Сән мәнә ҹаваб вермирсән? Мәҝәр билмирсән ки, сәни азад етмәк дә, едам етмәк дә мәним әлимдәдир?» (Јәһја 19:10).\nПејғәмбәр ҹаваб верир: «Сәнә ҝөјдән верилмәсәјди, мәним үзәримдә һеч бир ихтијарын олмазды. Буна ҝөрә дә мәни сәнә тәслим етмиш адамын ҝүнаһы даһа ағырдыр» (Јәһја 19:11). Еһтимал ки, буну дејәркән Иса Мәсиһ ағлында конкрет бир адамы нәзәрдә тутмур. Онун буну демәкдә мәгсәди одур ки, Гајафајла әмәкдашлары вә Јәһуда Искәрјут Пилатдан даһа бөјүк мәсулијјәт дашыјырлар.\nИса Мәсиһин давранышы вә сөзләри Пилата ҝүҹлү тәсир бағышлајыр. Үстәлик, о, Мәсиһин илаһи мәншәји олмасындан горхур. Буна ҝөрә дә ону азад етмәк үчүн бир даһа ҹәһд едир. Анҹаг јәһудиләр Пилатын ҝөзүнү горхудан диҝәр бир фикир ирәли сүрүрләр. Онлар һәдә-горху ҝәлирләр: «Сән бу адамы азад етсән, Сезара дост дејилсән. Өзүнү падшаһ елан едән һәр бир адам Сезара гаршы чыхыр» (Јәһја 19:12).\nҺөкмдар Иса Мәсиһи јенә дә халгын гаршысына чыхарыр, өзү исә күрсүдә отуруб ҹамаата дејир: «Бу да сизин падшаһыныз!» Јәһудиләрин үрәји јумшалмыр: «Она өлүм! Она өлүм! Ону дирәкдә едам ет!» — дејә онлар гышгырырлар. Пилат Мәсиһи мүдафиә едир: «Дејирсиниз, падшаһынызы едам едим?» Јәһудиләр узун мүддәтдир ки, Рома һөкумәтинин әлиндән ҹана ҝәлибләр. Бунунла белә, бөјүк каһинләр утанмаз-утанмаз дејирләр: «Бизим Сезардан башга падшаһымыз јохдур» (Јәһја 19:14, 15).\nҸанынын горхусундан Пилат сонда јәһудиләрин тәләбләринә бојун әјиб Иса Мәсиһин едамына әмр верир. Әсҝәрләр Мәсиһин әјниндәки бәнөвшәји либасы чыхарыб өз палтарыны ҝејиндирирләр. Ону едам јеринә апаранда ишҝәнҹә дирәјини дә өзүнә дашытдырырлар.\nНисанын 14-ү ҝүнортаја јахындыр. Иса Мәсиһ дүнән сәһәрдән та индијәдәк бир дәгигә дә олсун јатмајыб, бир-биринин ардынҹа ағыр ишҝәнҹәләрә мәруз галыб. Буна ҝөрә дә дирәји бир аз дашыјандан сонра онун ағырлығына дөзмәјиб тагәтдән дүшүр. Онда әсҝәрләр јолдан кечән бир адамы, киреналы Шимону тутуб (Кирена Африкада јерләшир) Иса Мәсиһин ишҝәнҹә дирәјини дашымаға мәҹбур едирләр. Мәсиһин ардынҹа хејли адам ҝедир, бәзиләри онун үчүн ағлајыр вә дәрддән синәләринә дөјүрләр.\nПејғәмбәр кәдәр ичиндә олан гадынлара дејир: «Еј Јерусәлим гызлары, мәндән өтрү ағламајын. Өзүнүздән, ушагларыныздан өтрү ағлајын. Ҝүн ҝәләҹәк, инсанлар дејәҹәкләр: “Сонсуз, ушаг доғмамыш, ушаг әмиздирмәмиш гадынлар нә хошбәхтдир!” О заман инсанлар дағлара: “Үстүмүзә јыхылын!”, тәпәләрә: “Бизи өртүн!”, — дејәҹәкләр. Әҝәр ағаҹын ҹанында су вар икән белә едирләрсә, ҝөрүн о гурујанда нә олаҹаг!» (Лука 23:28—31).\nИса пејғәмбәр ағаҹ дејәркән јәһуди халгыны нәзәрдә тутур. Нә гәдәр ки Иса Мәсиһ вә она иман ҝәтирән јәһудиләр онларын арасындадыр, гурумаг үзрә олан ағаҹын ҹанында һәлә су вар. Лакин бу адамлар халгын арасындан ҝөтүрүләндә гупгуру гурумуш ағаҹ, јәни руһани ҹәһәтдән өлү халг галаҹаг. Рома ордусу Аллаһын һөкмүнү иҹра етмәјә ҝәләндә јәһуди халгы үчүн ағламаг вахты јетишәҹәк.\nДин хадимләри Мәсиһи нәдә ҝүнаһландырырлар?\nПилат нәдән горхур?\nБөјүк каһинләр Пилатын Иса Мәсиһи едам етмәсинә неҹә наил олурлар?\nМәсиһ «ҹанында су» олан вә «гурумуш» ағаҹ дејәркән нәји нәзәрдә тутур?


Q=0	C=0	SS=0	LS=0	PS=0	DC=0	LC=0	SD=0	BS=1	G0=23	G1=12	G2=5	DLID=az_RU	BODY=Nur-az.com - РАМАЗАН АЈЫ ДУАЛАРЫНЫН ТӘСИРИ\nРАМАЗАН АЈЫ ДУАЛАРЫНЫН ТӘСИРИ\nБахмағы, данышмағы, ишарәси, әлинин ишарәси, фикрини билдирмәси, рамазан ајындан өнҹә илә фәргләнирди.\nРамазан ајында да өз үзәримиздә ишләмәлијик, ҹамаатын үзәриндә ишләмәлијик. Билмәлијик ки, әҝәр үзәримиздә ишләмәсәк, ҹамаатын да үзәриндә ишләјә билмәјәҹәјик. Рамазан ајынын бу дуалары, бу оруҹу, минаҹаты, јалварышы, зикрләри, нафиләләри, бүтүн бунлар һамысы биз өзүмүзү бир аз нурландыраг дејә нәзәрдә тутулмушдур. Әҝәр нурлансаг, башгаларынын да дадына јетә биләрик. Әҝәр нурланмасаг, башгаларыны да нурландыра билмәрик. Нә гәдәр десәк дә артыг олаҹаг, зәрәрли олаҹаг, фајдасы олмајаҹаг.\nБу отуз ҝүндә - вә ја ијирми доггуз ҝүндә - ардыҹыл олараг, беш ваҹиб намаздан әлавә нафиләләр дә вар ки, инсан һәмишә онлары гыла биләр. Бәзи дуалар вар ки, онлара диггәт, онлары охумаг инсана ики гат нуранилик бәхш едир. Бу дуалары бизим ихтијарымыза вермишләр. Аллаһла данышмаг, минаҹат етмәк гајдасыны бизә өјрәтмишләр. Мүәјјәнләшдирмишләр ки, Аллаһла һансы сөзләри данышмаг олар. Бу дуаларын бәзиси имамлардан нәгл олунмуш дуалардыр. Әҝәр бунлар олмасајды, инсан өзү Аллаһла неҹә данышмаг лазым олдуғуну, һансы диллә данышмаг, неҹә истәмәк лазым олдуғуну билмәзди.\nБундан башга рамазан ајынын өзү оруҹ тутан үчүн бир нуранилик, руһанилик зәминидир. Ону илаһи лүтфләри газанмаг үчүн һазырлајыр. Рамазан ајынын намазлары илә, оруҹу илә, дуалары илә, бир бүтөв олараг нәзәрә алсаныз, Гуран тилавәтини дә она әлавә етсәниз – демишләр ки, рамазан ајы Гуранын баһарыдыр – бир јенидәнгурма, өзүнәгајыдыш, чүрүнтүләрдән хилас олмаг вә с. дөнәмидир. Олдугҹа гәнимәт сајыласы бир дөнәмдир.\nМәсәләнин әсасы бундан ибарәтдир ки, биз рамазан ајында Аллаһа доғру сәфәрә чыхаг вә бу мүмкүндүр. Бәзән Рамазан ајындан сонра Имам Хомејнинин (р) јанына ҝедирдим. Һисс едирдим ки, о, нурланыб. Бахмағы, данышмағы, ишарәси, әлинин ишарәси, фикрини билдирмәси, рамазан ајындан өнҹә илә фәргләнирди. Рамазан ајы мөмин бир инсан үчүн беләдир. Онун гәлбинә, дахилинә о гәдәр нуранилик бәхш едирди ки, инсан ону мүшаһидә етдикдә буну һисс едирди. Данышмасындан һисс едир ки, нурланыб. Аллаһын бәндәләри беләдир. Биз ҝәрәк бу фүрсәтдән чох истифадә едәк.


Q=10	C=5	SS=2	LS=2	PS=5	DC=0	LC=0	SD=0	BS=1	G0=36	G1=28	G2=9	DLID=az_RU	BODY=Ромалылара 16 | Онлајн Мүгәддәс Китаб | Јени дүнја тәрҹүмәси\nБулус Фиби адлы баҹыны тәгдим едир (1, 2)\nРомадакы мәсиһиләрә саламлар (3—16)\nАраја нифаг саланлара гаршы хәбәрдарлыг (17—20)\nБулусун әмәкдашларындан саламлар (21—24)\nМүгәддәс сирр ашкара чыхды (25—27)\n16 Кенхрејадакы+ јығынҹагда хидмәт едән баҹымыз Фибини сизә тәгдим едирәм. 2 Ону Ағамыз наминә мүгәддәсләрә јарашан тәрздә гәбул един, нә көмәјә еһтијаҹы олса, көмәк един,+ чүнки о өзү бир чохларына, о ҹүмләдән мәнә арха олмушдур. 3 Мәсиһ Исанын ишиндә мәнә әмәкдаш олан Прискаја вә Аквиласа+ саламларымы чатдырын. 4 Онлар мәндән өтрү ҹанларыны тәһлүкә алтына атмышлар.+ Онлара тәкҹә мән јох, башга халгларын адамларындан ибарәт бүтүн јығынҹаглар тәшәккүр едирләр. 5 Онларын евиндә топлашан јығынҹағы да саламлајын.+ Һәмчинин Мәсиһ үчүн Асијадан* нүбар олан әзизим Епенетә салам дејин. 6 Сизин үчүн чохлу зәһмәт чәкмиш Мәрјәмә салам сөјләјин. 7 Гоһумларым+ вә мәһбәс јолдашларым олан Андроникуса вә Јуниаса саламларымы чатдырын. Онлар мәндән габаг Мәсиһин јолундадырлар, һәвариләр дә онлары јахшы таныјыр. 8 Ағамызын јолунда чох севдијим Амплиата мәндән салам дејин. 9 Мәсиһ јолунда әмәкдашымыз Урбануса вә әзизим Стаһисә дә салам сөјләјин. 10 Мәсиһ јолунда јахшы ад газанмыш Апеллеси саламлајырам. Аристобулун ев әһлиндән оланлара саламларымы чатдырын. 11 Гоһумум Һиродиона мәндән салам дејин. Наркисин ев әһлиндән Ағамызын јолунда оланлары саламлајырам. 12 Ағамызын јолунда ҹанла-башла чалышан Трифенаны вә Трифосаны саламлајын. Ағамызын јолунда чох зәһмәт чәкмиш әзиз баҹымыз Персиси дә саламлајын. 13 Ағамызын дәјәрли хидмәтчиси олан Руфусу, һәмчинин мәнә дә ана олан анасыны саламлајын. 14 Асинкритә, Флегона, Һермесә, Патробаса, Һермаса вә онларла олан гардашлара саламларымы чатдырын. 15 Филологосла Јулиаја, Нерејлә баҹысына, Олимпаса вә онларла олан бүтүн мүгәддәсләрә салам сөјләјин. 16 Бир-биринизи саф өпүшлә саламлајын. Мәсиһин бүтүн јығынҹаглары сизә салам ҝөндәрирләр. 17 Гардашлар, сиздән риҹа едирәм: алдығыныз тәлимә зидд ҝедәрәк араја нифаг саланлардан, башгаларыны имандан дөндәрәнләрдән ҝөз-гулаг олун, онлардан узаг ҝәзин.+ 18 Беләләри Ағамыз Мәсиһин јох, өз нәфсләринин гулудурлар. Онлар садәлөвһ адамлары ширин диллә вә јалтаглыгла јолдан чыхарырлар. 19 Сизин итаәтиниз исә һамыја бәллидир. Буна ҝөрә дә сиздән өтрү севинирәм. Анҹаг истәјирәм ки, јахшы шејә ҝәлдикдә һикмәтли, пис шејә ҝәлдикдә мәсум оласыныз.+ 20 Сүлһ мәнбәји олан Аллаһ тезликлә Шејтаны ајагларынызын алтында әзәҹәк.+ Ағамыз Исанын лүтфү сизә јар олсун. 21 Әмәкдашым Тимути, һәмчинин гоһумларым Лукиус, Јасон вә Сосипатер сизә салам ҝөндәрирләр.+ 22 Бу мәктубу гәләмә алмыш мән, Терти дә Ағамызын јолунда олан сизләри саламлајырам. 23 Мәнә вә бүтүн јығынҹаға гонагпәрвәрлик ҝөстәрмиш Гај+ сизә салам дејир. Шәһәрин хәзинәдары Ераст вә онун гардашы Кварт да сизә салам ҝөндәрирләр. 24 *—— 25 Бәјан етдијим мүждәјә вә Иса Мәсиһ һаггындакы тәблиғә әсасән сизи мәтанәтли етмәјә гадир олан Аллаһа алгыш олсун! Бу мүждә узун мүддәт ҝизли галмыш мүгәддәс сиррин+ ашкара чыхмасы илә бағлыдыр. 26 Анҹаг инди бу сирр үзә чыхды вә имандан доған итаәт вүсәт алсын дејә, әбәди Аллаһын һөкмүнә ујғун олараг пејғәмбәрлик јазылары васитәсилә бүтүн халгларын арасында бәлли едилди. 27 Һикмәтин тәк саһиби Аллаһа+ Иса Мәсиһ васитәсилә әбәдијјән алгыш олсун! Амин.\n^ Инҹилдә Асија әјаләти ифадәси алтында Асија гитәси јох, Рома империјасынын бир әјаләти нәзәрдә тутулур. Һәмин әрази һал–һазырда Түркијәдә јерләшир.


Q=13	C=7	SS=4	LS=2	PS=1	DC=6	LC=0	SD=0	BS=5	G0=91	G1=84	G2=41	DLID=az_RU	BODY=Аллаһ Она мәхсус оланлары таныјыр | Тәлим\nҜөзәтчи гүлләси (тәлим нәшри) | Ијул 2014\nДИЛИ: Aзәрбајҹан (кирил әлифбасы) Јапонија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Вјетнам Гренландија Данимарка Индонезија Исвеч Италија жест дили Камбоҹа Колумбија жест дили Конго Литва Македонија Малта Мексика жест дили Непал Нидерланд Норвеч Раратонга Самоа Таити Тувалу Увеа Украјна Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара бенгал бикол бислама болгар варај венда волајта га газах ган гуарани гуахиро гуҹарат гырғыз дреһу дхолуо еве ермәни ермәни (гәрб) естон ефик занде зулу ибо иврит илок инҝилис исланд испан италјан каннада каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикујју килуба кинјаруанда кирунди кисонге кореја коса крио куангали куанјама латыш лингала лози лувале луганда лунда малагаси малај малајалам маратһ масатек (Хуаутла) мајја маҹар мизо море нгабар ндебеле ндонга нзема нјанека оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус рус жест дили санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тигре тсва тсонга тумбука түрк умбунду урду фарс фин франсыз хорват чех чибемба чилуба чинјанја читонга чичева шона јапон јоруба јунан ҝүрҹү Һаити креолу һилигајнон һинд әрәб өзбәк\n«Јеһова Она мәхсус оланлары таныјыр»\n«Ким Аллаһы севирсә, Аллаһ ону таныјыр» (1 КОР. 8:3).\nЈеһованын дөнүклүјә ҝөз јуммајаҹағына бизи нә әмин едир?\nЈеһованын ганун вә принсипләри һансы ики фундаментал һәгигәтдә ҹәмләнир?\n2 Тимотејә 2:19 ајәсиндән арашдырдығымыз фикир Јеһоваја иманымызы неҹә мөһкәмләндирир?\n1. Аллаһын бәзи хидмәтчиләри һансы јанлыш дүшүнҹәјә гапыла биләр? Нүмунә чәк. (Мәгаләнин әввәлиндәки шәклә бах.)\nҜҮНЛӘРИН бир ҝүнү сәһәр тездән баш каһин Һарун ичәрисиндә көмүр вә бухур олан бухурданы әлиндә тутуб Јеһованын Һүзур чадырынын ҝиришиндә дајаныр. Ондан бир аз аралыда Гораһла бирликдә 250 нәфәр һәрәси өз бухурданында Јеһоваја бухур тәгдими ҝәтирир (Сај. 16:16—18). Илк бахышдан, бура топлананларын һәр бири Јеһованын садиг хидмәтчиләри тәәссүраты ојадыр. Анҹаг Һарундан савајы, орадакыларын һамысы каһинлик вәзифәсинә ҝөз дикән тәкәббүрлү үсјанкарлардыр (Сај. 16:1—11). Онларын Аллаһын ибадәтләрини гәбул едәҹәјини дүшүнмәклә өзләрини алдадырлар. Лакин үрәкләри охујан вә онлардакы икиүзлүлүјү ҝөрән Јеһованын гаршысында бу ҹүр тәмәнна уммалары әсил рәзилликдир (Јер. 17:10).\n2. Муса нәји габагҹадан демишди вә бу сөзләр неҹә ҝерчәк олду?\n2 Бу һадисәдән бир ҝүн әввәл Муса пејғәмбәр бәјан етмишди: «Сәһәр Рәбб кимин Она мәхсус... олдуғуну ҝөстәрәҹәк» (Сај. 16:5). Бәс Јеһова әсил хидмәтчиләрини сахтакарлардан ајырд едә билдијини неҹә ҝөстәрди? «Рәббин һүзурундан од чыхды вә бухур тәгдим едән [Гораһы вә] ики јүз әлли нәфәри мәһв етди» (Сај. 16:35; 26:10). Һабелә, Јеһова Һарунун бир каһин кими сәмими ибадәтини гәбул етдијинә әламәт олараг онун һәјатыны һифз етди. (1 Коринфлиләрә 8:3 ајәсини оху.)\n3. а) Һәвари Павелин ҝүнләриндә һансы вәзијјәт јаранмышды? б) Јеһова Мусанын ҝүнләриндәки үсјанкарлара гаршы неҹә өлчү ҝөтүрмүшдү?\n3 Бу һадисәдән 1500 ил сонра Павелин ҝүнләриндә дә охшар вәзијјәт јаранмышды. Бәзи сахта мәсиһчиләр јалан тәлимләрә ујмаларына бахмајараг, һәлә дә јығынҹағын бир үзвү идиләр. Кәнардан баханда, ола билсин, бу дөнүкләр јығынҹағын диҝәр үзвләриндән сечилмирдиләр. Лакин онларын дөнүк фикирләри садиг мәсиһчиләр үчүн әсил тәһлүкә иди. Гојун ҹилдинә ҝирмиш бу ҹанаварлар «бәзиләринин иманыны [јыхмаға]» башламышдылар (2 Тим. 2:16—18). Амма Јеһова дуруб кәнардан баш верәнләрә тамаша етмирди. Павел дә јахшы билирди ки, Аллаһ әсрләр өнҹә Гораһла тәрәфдарларына гаршы өлчү ҝөтүрдүјү кими, бу мәсәләјә дә бир әнҹам чәкәҹәк. Инди исә ҝәлин бизи интизарда сахлајан бу мәсәләнин неҹә һәлл олундуғуну вә бундан өзүмүзә һансы нәтиҹәни чыхара биләҹәјимизи нәзәрдән кечирәк.\nЈЕҺОВА ДӘЈИШМӘЗ АЛЛАҺДЫР\n4. Павел нәјә әмин иди вә бу, Тимотејә јаздығы сөзләрдән неҹә ҝөрүнүр?\n4 Павел әмин иди ки, Јеһова Она јаландан ибадәт едәнләри сәмими-гәлбдән ибадәт едәнләрдән ајырд етмәјә гадирдир. Павелин бу әминлији Аллаһдан илһам алараг Тимотејә јаздығы сөзләрдән ајдын ҝөрүнүр. Дөнүкләрин артыг јығынҹагдан бәзиләринә вурдуғу зәрәрдән сөз ачдыгдан сонра Павел јазмышды: «Бунунла белә, Аллаһын гојдуғу мөһкәм бүнөврә дурур вә онун үзәриндә бу мөһүр гојулуб: “Јеһова Она мәхсус оланлары таныјыр” вә “Гој Јеһованын адыны чағыран һәр кәс һагсызлыгдан әл чәксин”» (2 Тим. 2:18, 19).\n5, 6. Павелин истифадә етдији «Аллаһын гојдуғу мөһкәм бүнөврә» ифадәси һансы мәнаны дашыјыр вә бу сөзләр Тимотејә неҹә тәсир етмишди?\n5 Павелин истифадә етдији «Аллаһын гојдуғу мөһкәм бүнөврә» ифадәсинә јалныз бу ајәдә раст ҝәлинсә дә, «бүнөврә» вә ја «тәмәл» сөзләри бир чох ајәләрдә бәнзәтмә кими истифадә олунур. Мәсәлән, Мүгәддәс Китабда гәдим Исраилин пајтахты Јерусәлимин тәмәли олдуғу дејилир (Мәз. 87:1, 2). Һәмчинин Јеһованын нијјәтиндә Исанын ролу да бүнөврәјә бәнзәдилир (1 Кор. 3:11; 1 Пет. 2:6). Бәс Павел «Аллаһын гојдуғу мөһкәм бүнөврә» сөзләри илә нәји нәзәрдә тутурду?\n6 Павел бу ифадәни Мусанын Сајлар 16:5 ајәсиндә Гораһ вә онун тәрәфдарлары һаггында дедији сөзләриндән ситат ҝәтирәрәк охшар вәзијјәт үчүн истифадә етмишди. Чох еһтимал ки, Павел Мусанын ҝүнләриндә баш вермиш һадисәләрә Тимотеји руһландырмаг вә она Јеһованын үсјанкарлары ифша едиб зәрәрсизләшдирмәјә гадир олдуғуну хатырлатмаг мәгсәдилә истинад етмишди. Јеһова әсрләр өнҹә Гораһын һәрәкәтинә ҝөз јуммадығы кими, мәсиһчи јығынҹағында да дөнүкләрин һәрәкәтләринә ҝөз јуммајаҹагды. Дүздүр, Павел «Аллаһын гојдуғу мөһкәм бүнөврә» сөзләринин мәнасыны тәфсилаты илә изаһ етмәмишди. Бунунла белә, бу сөзләр Тимотејин әминлијини вә Јеһоваја етибарыны ҝүҹләндирмишди.\n7. Јеһованын салеһликлә вә сәдагәтлә давранаҹағына нәјә ҝөрә әмин ола биләрик?\n7 Јеһованын али принсипләри дәјишилмәздир. Мәзмур 33:11 ајәсиндә дејилир: «Рәббин мәсләһәти әбәди олар, үрәјинин мәгсәди нәсилләр өтсә дә, галар». Диҝәр ајәләрдә Јеһованын рәһбәрлијинин, сарсылмаз мәһәббәтинин, салеһлијинин вә сәдагәтинин әбәди мөвҹуд олдуғу дејилир (Чых. 15:18; Мәз. 106:1; 112:9; 117:2). Малаки 3:6 ајәсиндә Јеһова дејир ки, «Мән Рәббәм вә һеч вахт дәјишмирәм». Һәмчинин Јагуб 1:17 ајәсиндә Јеһованын «көлҝә кими дәјишкән» олмадығы дејилир.\nЈЕҺОВАЈА ИМАНЫ МӨҺКӘМЛӘНДИРӘН «МӨҺҮР»\n8, 9. Павелин тәсвир етдији «мөһүр»дән нә өјрәнә биләрик?\n8 Павел 2 Тимотејә 2:19 ајәсиндә бүнөврәнин үзәриндә мөһүр кими басылмыш бир јазы олдуғуну дејир. О вахтлар бинанын бүнөврәсинә бу тикилинин кимә мәхсус олдуғу вә ја бәннасынын ким олдуғу һагда мәлумат јазмаг адәти јох иди. Павел белә әјани нүмунәдән истифадә едән илк Мүгәддәс Китаб јазычысыдыр *. «Аллаһын гојдуғу мөһкәм бүнөврә» үзәриндәки мөһүрдә ики бәјанат вар. Биринҹиси, «Јеһова Она мәхсус оланлары таныјыр» вә икинҹиси, «Гој Јеһованын адыны чағыран һәр кәс һагсызлыгдан әл чәксин». Бу сөзләр бизә Сајлар 16:5 ајәсиндә јазыланлары хатырладыр. (Ајәни оху.)\n9 Павелин тәсвир етдији «мөһүр» бизим үчүн дәрин мәна дашыјыр. Белә ки, Јеһоваја мәхсус оланлар үчүн Онун ганун вә принсипләри ики фундаментал һәгигәтдә ҹәмләнир: 1) Јеһова садиг бәндәләрини севир вә 2) Јеһова һагсызлыға вә пис әмәлә нифрәт едир. Бәс бу, јығынҹаг дахилиндәки дөнүклүк мәсәләсинә неҹә аиддир?\n10. Дөнүклүк Павелин ҝүнләриндәки садиг мәсиһчиләрә неҹә тәсир едирди?\n10 Чох еһтимал ки, Тимотеј вә диҝәр садиг мәсиһчиләр јығынҹагда баш галдыран дөнүклүјә ҝөрә нараһат идиләр. Бәзи мәсиһчиләрдә суал јарана биләрди: ахы нәјә ҝөрә бу ҹүр инсанларын һәлә дә јығынҹагда галмасына јол верилир? Доғруданмы, Јеһова онларын садиглији илә икиүзлү дөнүкләрин ибадәти арасындакы фәрги ҝөрүр? (Һәв. иш. 20:29, 30).\nТимотејин дөнүкләрин тәсири алтына дүшмәк фикри јох иди (10—12 абзаслара бах)\n11 Шүбһәсиз, Павелин мәктубу Тимотејин иманыны мөһкәмләндирмишди. Чүнки Павелин сөзләри она Јеһованын садиг Һаруну һифз едиб икиүзлү Гораһ вә тәрәфдарларыны мәһв етдији һадисәни хатырлатмышды. Павелин сөзүнүн ҹаны о иди ки, Јеһова, Мусанын ҝүнләриндә олдуғу кими, Она, һәгигәтән дә, мәхсус оланлары сахтакарлардан мүтләг ајыраҹаг.\n11, 12. Павелин мәктубу Тимотејин иманыны неҹә мөһкәмләндирмишди?\n12 Јеһова һеч вахт дәјишмир, О, етибарлы Аллаһдыр. О, пислијә нифрәт едир, төвбә етмәјән ҝүнаһкарлары исә һөкмә дүчар едир. Тимотеј «Јеһованын адыны чағыран» бир инсан кими дәрк едирди ки, о, јығынҹағы сахта мәсиһчиләрин пис тәсириндән тәмизләмәк мәсулијјәти дашыјыр *.\nӘСИЛ ИБАДӘТ ҺӘДӘР ҜЕТМИР\n13. Биз нәјә әмин ола биләрик?\n13 Павелин Аллаһдан илһам алараг јаздығы бу сөзләр бизә дә руһани ҝүҹ верир. Ән әсасы, бу сөзләр бизи әмин едир ки, садиглијимиз Јеһованын ҝөзүндән јајынмыр. Јеһова Она мәхсус оланлара сәтһи јох, сәмими мараг ҝөстәрир. Мүгәддәс Китабда дејилир: «Рәббин ҝөзләри јер үзүнү сејр едир ки, үрәји бүтүнлүклә Онунла оланлары гүввәтләндирсин» (2 Салн. 16:9). Буна ҝөрә дә там әмин ола биләрик ки, «сидги-үрәкдән» Онун үчүн етдијимиз һеч бир шеј һәдәр ҝетмир (1 Тим. 1:5; 1 Кор. 15:58).\n14. Јеһова һансы ибадәтә ҝөз јуммур?\n14 Үстәлик, Јеһова сахта ибадәтә ҝөз јуммур. Онун «ҝөзләри јер үзүнү сејр» етдији үчүн О, үрәји «бүтүнлүклә Онунла» олмајанлары да јахшы ҝөрүр. Сүлејманын мәсәлләри 3:32 ајәсиндә дејилир ки, ҝизлинҹә ҝүнаһ ишләр ҝөрә-ҝөрә мөмин ҹилдинә ҝирән «азғынлар Рәбдә икраһ јарадар». Бу ҹүр һијләҝәр ишләр ҝөрән адамлар мәһарәтлә башгаларынын ҝөзүндән пәрдә ассалар да, Јеһованын һагг-әдаләти вә салеһлији зәманәт верир ки, «ҝүнаһларыны өрт-басдыр едән уғур [газанмајаҹаг]» (Сүл. мәс. 28:13; 1 Тимотејә 5:24; Ибраниләрә 4:13 ајәләрини оху).\n15. Нәдән гачмалыјыг вә нәјә ҝөрә?\n15 Сөзсүз, Јеһованын халгы Она сәмими-гәлбдән ибадәт едир. Лакин чох надир һалларда хидмәтчиләриндән кимсә Јеһованы сахта ибадәтә дәјишир. Мадам ки, бу һал Мусанын ҝүнләриндә вә биринҹи әсрдә баш вериб, бизим ҝүнләрдә дә гачылмаздыр (2 Тим. 3:1, 5). Анҹаг бу о демәкдирми ки, биз һәмиманлыларымыза шүбһә илә јанашмалы, онларын Јеһоваја хидмәтинә нијјәт јазмалыјыг? Әсла! Баҹы-гардашларымыз һагда әсассыз олараг шүбһәләрә гапылмаг јанлыш һәрәкәт оларды. (Ромалылара 14:10—12; 1 Коринфлиләрә 13:7 ајәләрини оху.) Бундан әлавә, јығынҹагда кимләринсә нөгсансызлығына етибарсыз јанашмаг өз руһанилијимизи корлаја биләр.\n16. а) Үрәјимиздә јанлыш нијјәтин көк атмамасы үчүн нә едә биләрик? б) « Даима јохлајын,.. сынајын» чәрчивәсиндән нә өјрәнирик?\n16 Һәр бир мәсиһчи «өз ишини сынагдан [кечирмәлидир]» (Галат. 6:4). Ҝүнаһлы тәбиәтимиз уҹбатындан биз гејри-иради олараг Јеһоваја јанлыш нијјәтдән ирәли ҝәләрәк хидмәт едә биләрик (Ибр. 3:12, 13). Буна ҝөрә дә вахташыры олараг Јеһоваја нә нијјәтлә ибадәт етдијимизи јохламалыјыг. Бунун үчүн өзүмүздән соруша биләрик: «Мән Јеһованы севдијим вә Онун һакимијјәтини гәбул етдијим үчүн Она ибадәт едирәм, јохса Ҹәннәтә дүшүб орадакы хејир-дуалары дадмаг үчүн?» (Вәһј 4:11). Сөзсүз, јалныз өз ишимизи сынагдан кечирмәклә вә үрәјимиздән јанлыш нијјәтләри гопарыб атмагла фајда әлдә едә биләрик.\nСАДИГЛИКДӘН ДОҒАН ХОШБӘХТЛИК\n17, 18. Нә үчүн Јеһоваја сәмими вә тәмиз нијјәтлә ибадәт етмәлијик?\n17 Јеһоваја сәмими вә тәмиз нијјәтлә ибадәт етмәклә чохлу хејир-дуа бичирик. Мәзмурчу дејир: «Рәбб тәрәфиндән тәгсиркар сајылмајан, гәлбиндә һијлә олмајан инсан нә бәхтијардыр!» (Мәз. 32:2). Бәли, ибадәтдә сахтакарлыгдан узаг дуран инсан нә хошбәхтдир! Чүнки белә инсан әбәди хошбәхтлијә апаран јолдадыр.\n18 Јеһова исә, өз нөвбәсиндә, «салеһлә пис адам, Аллаһа гуллуг едәнлә етмәјән арасындакы фәрги» ашкар едәҹәк вә писликдән әл чәкмәјән, икили һәјат сүрән кәсләри ҹәзаландыраҹаг (Мал. 3:18). Бу арада исә, Јеһованын ҝөзүнүн салеһләрин үстүндә олдуғуну вә гулағынын онларын јалварышларыны ешитдијини билмәк бизә тәравәт ҝәтирир (1 Пет. 3:12).\n^ абз. 8 Павелин Тимотејә јаздығы мәктубдан он илләр сонра Вәһј 21:14 ајәсиндә 12 һәваринин ады һәкк олунмуш 12 бүнөврә дашдан бәһс олунур.\n^ абз. 12 Нөвбәти мәгаләдә писликдән әл чәкиб Јеһованы неҹә тәглид едә биләҹәјимизи арашдыраҹағыг.\n«Даима јохлајын,.. сынајын»\nБИЗ нијјәтләримизи вә үрәјимизин мејилләрини неҹә јохлаја биләрик? Мүгәддәс Китаб бизи хәбәрдар едир: «Иман јолунда олуб-олмадығынызы даима јохлајын, өзүнүзү сынајын» (2 Кор. 13:5). Ибадәтимизә сахтакарлығын сызмадығына әмин олмаг үчүн вахташыры олараг өзүмүзү диггәтлә тәһлил етмәлијик. Ҝәлин өзүмүзү јохламаг үчүн ашағыдакы суалларын үзәриндә дүшүнәк:\nДедијим тәриф сөзләриндә вә бәсләдијим һиссләрдә нә гәдәр сәмимијәм? (Мәз. 12:2, 3; 1 Пет. 1:22).\nҜөстәрдијим гонагпәрвәрлијин вә вердијим һәдијјәләрин архасында нәсә ҝүдмүрәм ки? (Мат. 6:2—4).\nАилә үзвләримә башгаларынын јанында ҝөстәрдијим мәһәббәти вә һөрмәти евдә дә ҝөстәрирәмми? (Колос. 3:18—21).\nӘмәлләрим башгаларына һәвәслә өјрәтдијим Мүгәддәс Китаб принсипләринә һәмишәми ујғун ҝәлир? (Ром. 2:21—23).\nӘҝәр өзүмүздә јанлыш мејилләр ҝөрүрүксә, онда онларын бизә һаким кәсилмәсинә имкан вермәјиб өзүмүздән гопарыб атмалыјыг. Јалныз бу һалда, һәвари Павел кими, Аллаһын һүзурунда дајанараг «биз ҝәлиб... јалтагланмамышыг, јахуд ич үзүнү ҝизләдән тамаһкарлар кими олмамышыг» сөзләрини дејә биләрик (1 Салон. 2:5).\nОнлар өзләрини көнүллү олараг тәгдим едирләр — Микронезијада\nLIFE STORY Атамы итирдим. Ата тапдым\n«Сизсиниз Мәним шаһидләрим»\n«Мәним шаһидим олаҹагсыныз»\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2014\nҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2014


Q=16	C=16	SS=11	LS=0	PS=2	DC=0	LC=0	SD=0	BS=1	G0=31	G1=22	G2=8	DLID=az_RU	BODY=Иса сағдыр! | Мүгәддәс Китабын чатдырдығы хәбәр\nИса шаҝирдләринә ҝөрүнүб онлары өјрәдир вә руһландырыр\nИСАНЫН өлүмүнүн үчүнҹү ҝүнү онун шаҝирди олан бир нечә гадын сәрдабәнин ҝиришинә гојулан дашы кәнара јуварланмыш ҝөрдүләр. Кешикчиләр донуб галмышдылар, сәрдабә исә бош иди!\nГадынлара ики мәләк ҝөрүндү. Мәләкләрдән бири: «Сиз дирәкдә едам едилмиш нәсрани Исаны ахтарырсыныз. О, бурада јохдур, дирилиб», — дејә дилләнди (Марк 16:6). Гадынлар һәвариләрә хәбәр вермәк үчүн вахт итирмәдән гачдылар. Јолда Иса илә гаршылашдылар. Иса онлара: «Горхмајын, — ҝедин, гардашларыма дејин ки, Ҹәлиләјә ҝетсинләр. Орада мәни ҝөрәҹәкләр» (Мәтта 28:10).\nҺәмин ҝүн ики шаҝирд Јерусәлимдән Иммас кәндинә ҝедирди. Јад бир адам онлара гошулду вә онлардан нә һагда данышдыгларыны сорушду. Әслиндә бу адам дирилдилмиш Иса иди. О, елә ҝөркәм алмышды ки, шаҝирдләри әввәлҹә ону танымадылар. Онлар кәдәрли һалда Иса һаггында данышдыгларыны дедиләр. Һәмин јад адам Мүгәддәс Јазыларда Мәсиһ һаггында олан бүтүн пејғәмбәрликләри изаһ етмәјә башлады. Доғрудан да, Мәсиһ һаггында олан пејғәмбәрликләр ән хырда тәфәррүатына кими Исанын үзәриндә јеринә јетмишди *. Шаҝирдләри бу адамын руһани шәхсијјәт кими дирилдилмиш Иса олдуғуну баша дүшәндә о јох олду.\nҺәмин ики шаҝирд дәрһал Јерусәлимә гајытды. Онлар ҝәлиб ҝөрдүләр ки, һәвариләр бир јерә топлашыб гапыны да бағлајыблар. Ики нәфәр башларына ҝәләнләри данышаркән Иса пејда олду. Һејрәтә дүшмүш шаҝирдләр бунун һәгигәт олдуғуна инана билмирдиләр! Иса сорушду: «Нијә горхурсунуз? Нә үчүн үрәјиниздә шүбһәләр вар?.. Мүгәддәс Јазылар дејир ки Мәсиһ әзаб чәкәҹәк, өлүб үчүнҹү ҝүндә дириләҹәк» (Лука 24:38, 46).\nДирилдикдән сонра 40 ҝүн әрзиндә Иса мүхтәлиф һалларда шаҝирдләринә ҝөрүндү. Бир дәфә 500-дән артыг шаҝирдә ҝөрүнмүшдү! Еһтимал ки, елә бу заман о, шаҝирдләринә нөвбәти мәсулијјәтли тапшырығы вермишди: «Буна ҝөрә дә ҝедин вә бүтүн халгларын ичиндә шаҝирд һазырлајын... Сизә әмр етдијим һәр шејә риајәт етмәји онлара өјрәдин. Мән бу дөврүн јекунуна кими һәмишә сизинләјәм» (Мәтта 28:19, 20).\n11 садиг һәвариси илә сонунҹу ҝөрүшү заманы Иса онлара вәд етди: «Амма мүгәддәс руһ үзәринизә ҝәләндә сиз гүввәт алаҹагсыныз,.. јерин уҹгарларынадәк мәним шаһидим олаҹагсыныз» (Һәвариләрин ишләри 1:8). Сонра Иса ҝөјә галхараг булудларын арасында ҝөздән итди.\nМәтта 28; Марк 16; Лука 24; Јәһја 20, 21-ҹи фәсилләринә вә 1 Коринфлиләрә 15:5, 6 ајәләринә әсасланыб.\n^ абз. 6 Исанын үзәриндә Мәсиһлә бағлы јеринә јетән пејғәмбәрликләрин бәзиләрини бу брошүрүн 14, 15 вә 16-ҹи фәсилләриндән, еләҹә дә әсас дәрс вәсаитинин 199—201 сәһифәләриндән тапа биләрсиниз.\nИсанын шаҝирдләри Аллаһын ону дирилтмәси һаггында неҹә хәбәр тутдулар?\nИммаса ҝедәркән Иса ики шаҝирдинә нәји изаһ етди?\nҜөјә галхмаздан әввәл Иса шаҝирдләринә һансы ҝөстәришләри верди?\nАллаһын мүгәддәс руһу каинатда ән гүдрәтли гүввәдир. Јеһова Аллаһ јери, ҝөјү јаратмаг вә Мүгәддәс Китабын јазылмасынын гејдинә галмаг үчүн Өз руһундан, јәни фәал гүввәсиндән истифадә етмишдир. Ән бөјүк мөҹүзә — Иса Мәсиһин гүдрәтли руһани шәхсијјәт кими дирилмәси дә дахил олмагла, бу брошүрдән охудуғумуз бүтүн мөҹүзәләр мүгәддәс руһун тәсири илә баш вермишдир (Јарадылыш 1:2; 2 Ишмуил 23:2; Һәвариләрин ишләри 10:38; 1 Бутрус 3:18).


Q=3	C=3	SS=2	LS=0	PS=0	DC=0	LC=0	SD=0	BS=0	G0=90	G1=75	G2=32	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Конго Литва Маврики креолу Македонија Малта Непал Нидерланд Норвеч Сејшел креолу Тувалу Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара бенгал бикол болгар варај венда га газах ган гуарани гуҹарат гырғыз дхолуо еве ермәни естон ефик зулу ибо иврит илок инҝилис исланд испан италјан каннада каонде каталан кечуа (Боливија) кикујју килуба кинјаруанда кирунди кореја коса куангали куанјама латыш лингала лози лувале луганда лунда малагаси малај малајалам маратһ мајја маҹар михе монгол ндебеле ндонга нзема оромо осетин пангасинан папјаменто (Аруба) папјаменто (Күрасао) полјак португал пәнҹаб румын рус санго свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тигре тсонга тумбука түрк түркмән түркмән (кирил) урду фарс фин франсыз хорват чех чибемба чилуба чинјанја читонга читонга (Малави) чичева шона јапон јоруба јунан ҝүрҹү Һаити креолу һилигајнон һинд әрәб өзбәк\nФЕРНАНДО * јаман нараһат иди. Чүнки ики ағсаггал онунла тәкликдә данышмаг истәдикләрини демишди. Рајон нәзарәтчисинин башчәкмәсиндән сонра ағсаггаллар јығынҹагда әлавә мәсулијјәтләр алмасы үчүн ондан нә тәләб олдуғуну изаһ етдиләр. Вахт кечирди, Фернандо фикир чәкирди, ҝөрәсән, о, нә вахтса ағсаггал олаҹаг, ја јох. Инди рајон нәзарәтчиси јенидән јығынҹаға баш чәкир. Мараглыдыр, бәс бу дәфә ағсаггаллар нә дејәҹәк?\nБудур, ағсаггаллар јенидән Фернандоја јахынлашырлар. Ағсаггаллардан бири 1 Тимотејә 3:1 ајәсинә истинад едиб дејир ки, јығынҹаг ағсаггаллары онун ағсаггал тәјин олунмасы илә бағлы мәктуб алыблар. О, гулагларына инанмајыб сорушду: «Неҹә, неҹә?» Гардаш дедијини јенидән тәкрарлајанда Фернандонун үзү ҝүлдү. Онун тәјинаты јығынҹагда елан едиләндә һамы севинди.\nБәс јығынҹагда мәсулијјәтләр алмаг истәји јанлышдыр? Бу һеч дә белә дејил. 1 Тимотејә 3:1 ајәсинә әсасән, «нәзарәтчи вәзифәсинә ҹан атан адам јахшы иш ҝөрүр». Бир чох гардашлар бу тәшвигедиҹи сөзләрә әсасән давраныр вә јығынҹагда мәсулијјәтләрә лајиг ҝөрүлмәк үчүн руһани аддымлар атырлар. Белә ки, һал-һазырда Аллаһын халгы арасында он минләрлә мәһарәтли ағсаггал вә хидмәти көмәкчи вар. Јығынҹагларын сајы ҝүнү-ҝүндән артдығындан даһа чох гардашларын мәсулијјәтләрә ҹан атмасы тәләб олунур. Бәс буну дүзҝүн шәкилдә неҹә етмәк олар? Јахуд Фернандо кими, ағсаггал олмаға ҹан атанлар нә вахт тәјинат алаҹаглары барәдә нараһатчылыг кечирмәлидирләрми?\nҸАН АТМАГ НӘ ДЕМӘКДИР?\nМүгәддәс Китабда ишләнән «ҹан атмаг» ифадәси јунан фелиндән тәрҹүмә едилиб вә үрәкдән арзуламаг, арзуладығы шејә тәрәф узанмаг мәнасыны верир. Бу, киминсә узаныб ағаҹдан дадлы бир мејвә дәрмәјә чалышмасына бәнзәјир. Лакин ҹан атмаг «нәзарәтчи вәзифәсинә» аҹҝөзлүклә тамаһ салмаг демәк дејил. Чүнки ағсаггал олмаға сидги-үрәкдән ҹан атанларын мәгсәди вәзифәјә галхмаг јох, «јахшы иш» ҝөрмәк олмалыдыр.\nБу јахшы ишлә бағлы әксәр тәләбләр 1 Тимотејә 3:2—7 вә Титус 1:5—9 ајәләриндә јазылыб. Узун илләрдир ағсаггал кими хидмәт едән Рајмонд гардаш һәмин јүксәк нормаларла бағлы белә демишди: «Мәним үчүн, ән әсасы, инсанын хасијјәтидир. Дүздүр, јахшы нитг вә өјрәтмәк баҹарығы ваҹибдир, лакин һәр шеј бунунла битмир, инсан ҝәрәк гүсурсуз, һәр шејдә һәддини билән, сағламдүшүнҹәли, низам-интизамы севән, гонагпәрвәр, ағыллы-камаллы олсун».\nЈығынҹаға мүхтәлиф үсулларла хидмәт етмәклә мәсулијјәтә ҹан ат\nБу вәзифәјә, һәгигәтән дә, ҹан атан гардаш гүсурсуз олдуғуну һәр ҹүр надүрүстлүкдән вә натәмизликдән узаг дурмагла ҝөстәрир. О, һәр шејдә һәддини билән, сағламдүшүнҹәли, низам-интизамы севән, ағыллы-камаллыдыр, буна ҝөрә дә һәмиманлылары онун рәһбәрлијинә вә проблемләринин һәллиндә көмәјинә ҝүвәнирләр. Гонагпәрвәр олдуғу үчүн о, ҝәнҹләрин вә һәгигәтә јени ҝәләнләрин руһланма мәнбәјидир. Хејирхаһлыг етмәји севдији үчүн хәстәләрә вә јашлылара тәсәлли верир вә көмәк едир. О, бу хүсусијјәтләри тәјинат алмаг үчүн јох, башгаларына фајда ҝәтирмәк үчүн инкишаф етдирир *.\nАғсаггаллар шурасы тәјината ҹан атан гардаша мәсләһәт вермәјә вә она дәстәк олмаға һазырдыр. Лакин Мүгәддәс Китаб тәләбләринә ҹаваб вериб-вермәјәҹәји онун өзүндән асылыдыр. Һенри адлы тәҹрүбәли ағсаггал дејир: «Әҝәр сән ҹан атырсанса, онда бу тәјината јарарлы олдуғуну сүбут етмәк үчүн әлиндән ҝәләни ет». О, Ваиз 9:10 ајәсини ситат ҝәтирәрәк изаһ едир: «“Чалышмаг үчүн нә баҹарырсан, вар ҝүҹүнлә ет”. Ағсаггалларын сәнә һәвалә етдији һәр бир тапшырығы ән јахшы тәрздә һәјата кечир. Дөшәмәни тәмизләмәк дә дахил олмагла, јығынҹагда сәнә тапшырылан бүтүн ишләри сев. Онда сәнин ишин вә ҝөстәрдијин ҹәһдләр нәзәрдән гачмајаҹаг. Әҝәр јахын ҝәләҹәкдә ағсаггал кими хидмәт етмәк истәјирсәнсә, мүгәддәс хидмәтин һәр саһәсиндә зәһмәткеш вә етибарлы ол. Һәјатда гүрурлу јох, тәвазөкар ол (Мат. 23:8—12).\nЈАНЛЫШ ДҮШҮНҸӘ ВӘ ҺӘРӘКӘТЛӘРИ РӘДД ЕТ\nЈығынҹагда мәсулијјәтләрә ҹан атан бәзиләри уҹундан-гулағындан ағсаггал олмаг истәдикләринә ејһам вура вә ја ағсаггаллар шурасына тәсир ҝөстәрмәјә чалыша биләр. Башгалары исә ағсаггаллар мәсләһәт верәндә өз наразылыгларыны билдирирләр. Беләләри өзләриндән сорушмалыдыр: «Мән өз марагларымы ҝүдүрәм, јохса һәлимликлә Јеһованын халгынын гејдинә галмаг истәјирәм?»\nАғсаггал вәзифәсинә ҹан атанлар «сүрүјә нүмунә олун» тәләбини дә унутмамалыдыр (1 Пет. 5:1—3). Јығынҹаға нүмунә олан кәс һијләҝәр фикир вә һәрәкәтләрдән гачыр. Тезликлә тәјинат алыб-алмајаҹағындан асылы олмајараг, о, сәбирли олмалыдыр. Ағсаггал олмаг инсаны мөҹүзәви шәкилдә нөгсанлардан тәмизләмир (Сај. 12:3; Мәз. 106:32, 33). Һәмчинин гардашын «[виҹданы] һәр ҹәһәтдән» раһат олса да, кимләрсә онда бир әмма тапаҹаглар (1 Кор. 4:4). Буна ҝөрә дә ағсаггаллар сәнә Мүгәддәс Китаб әсасында сәмими мәсләһәт верәндә гыҹыгланмадан гәбул ет вә бунун үзәриндә ишлә.\nҜӨЗЛӘМӘКДӘН ҜӨЗҮНҮН КӨКҮ САРАЛЫБСА\nБәзи гардашлара елә ҝәлир ки, онларын тәјинатлары ҝеҹикир. Артыг илләрдир «нәзарәтчи вәзифәсинә ҹан [атмағын]», һәрдән сәни нараһат едирми? Белә олан һалда нөвбәти илһамланмыш сөзләри јадда сахла: «Ҝеҹикән үмид үрәји хәстәләндирир, арзуја чатмаг һәјат ағаҹыдыр» (Сүл. мәс. 13:12).\nАрзу олунан мәгсәд әлчатмаз кими ҝөрүнәндә инсанын үрәји үзүлә биләр. Ибраһим пејғәмбәр өзүнү белә һисс едирди. Јеһова она оғлу олаҹағыны вәд етмишди, лакин илләр өтүрдү вә Сара илә онун өвлады олмурду ки олмурду (Јар. 12:1—3, 7). Гоҹалыг чағында Ибраһим фәрјад етди: «Еј Худавәнд Рәбб, мәнә нә верәҹәксән? Мәним өвладым јохдур... Сән мәнә өвлад [вермәдин]». Јеһова ону әмин етди ки, өвладла бағлы вердији вәд мүтләг һәјата кечәҹәк. Анҹаг Аллаһын бу вәди јеринә јетмәздән әввәл, ән азы, 14 ил дә кечди (Јар. 15:2—4; 16:16; 21:5).\nБу мүддәт әрзиндә Ибраһим Јеһоваја хидмәтдә севинҹини итирдими? Хејр. О, һеч вахт Аллаһын вәдинә шүбһә етмәди. О, һәр шејин јахшы олаҹағына әмин иди. Һәвари Павел јазмышды: «Ибраһим бу вәди сәбир ҝөстәрәндән сонра алды» (Ибр. 6:15). Сонда Күлли-Ихтијар Аллаһ сәбирлә ҝөзләјән бу садиг бәндәсини хејир-дуаландырды. Бәс сән Ибраһимдән өзүнә нә ҝөтүрә биләрсән?\nӘҝәр ағсаггал кими хидмәт етмәк истәјин илләрдир үрәјиндә галыбса, Јеһовадан үмидини үзмә. Хидмәтдә севинҹини итирмә. Бир чох гардашлара руһани аддымлар атмаға көмәк етмиш Уорн гардаш бөлүшүр: «Гардашын тәјината јарарлы олдуғуну ҝөрмәк үчүн вахт лазымдыр. Бу вахт әрзиндә давранышы вә алдығы тапшырыглара неҹә јанашмасы сајәсиндә гардашын хасијјәти вә габилијјәти јаваш-јаваш үзә чыхыр. Бәзиләри өзләрини јалныз тәјинат алдыглары тәгдирдә уғурлу һесаб едирләр. Бу ҹүр дүшүнмәк јанлышдыр вә инсаны дала сала биләр. Һансы тәјинатда олмағындан вә ҝөрдүјүн ишдән асылы олмајараг, Јеһоваја сәдагәтлә хидмәт едирсәнсә, бу, сәнин уғурундур».\nБир гардаш ағсаггал олаҹағы ҝүнү он илдән чох ҝөзләмишди. О, «Језекел» китабынын 1-ҹи фәслиндә һамымыза јахшы таныш олан бир вәзијјәтә истинад едәрәк өзүнә ҝөтүрдүјү дәрс һагда дејир: «Јеһова Өз арабасыны, тәшкилатыны сечдији сүрәтлә идарә едир. Әсас олан бизим фикирләшдијимиз вахт јох, Јеһованын гојдуғу вахтдыр. Галды ки, ағсаггал олмағы ҝөзләмәк мәсәләсинә, ваҹиб дејил мән нә истәјирәм вә нәјин арзусундајам. Бәлкә истәдијим шеј Јеһованын мәнә лазым билдији шеј дејил».\nӘҝәр үмид едирсән ки, нә вахтса бир ағсаггал кими јахшы иш ҝөрәҹәксән, онда јығынҹағын рифаһы үчүн чалышмаға ҹан ат. Әҝәр ҝөзүндә вахт ҝеҹ кечирсә, нараһатчылығы өзүндән гов вә кәмһөвсәлә олма. Јухарыда һаггында бәһс олунан Рајмонд дејир: «Шөһрәтпәрәст инсаны һеч нә гане етмәз. Нараһатчылыг кечирән инсан Јеһоваја хидмәтин ҝәтирдији севинҹи дујмур». Она ҝөрә дә Аллаһын руһунун бәһрәсини, хүсусилә дә сәбри өзүндә даһа чох јетишдир. Мүгәддәс Јазылары арашдырмагла руһанилијини даһа да ҝүҹләндир. Хош хәбәрин тәблиғинә вә мараглананлара Мүгәддәс Китабы өјрәтмәјә даһа чох вахт ајыр. Руһани ишләрдә аиләнә дәстәк ол вә һәмишә аиләви ибадәт кечир. Баҹы-гардашларла бирҝә олмаг үчүн һәр бир фүрсәтдән истифадә ет. Беләҹә, мәгсәдинә доғру аддымладыгҹа Јеһоваја хидмәтдән һәзз алаҹагсан.\nЈеһованын лүтфү сајәсиндә јығынҹагда мәсулијјәтләрә јарарлы олмаг үчүн өз үзәримиздә ишләјә биләрик. Нә Јеһова, нә дә Онун тәшкилаты мәсулијјәтләрә ҹан атанларын мәјус вә кәдәрли олмасыны истәмир. Аллаһ Она тәмиз нијјәтлә хидмәт едәнләрдән Өз дәстәјини вә хејир-дуасыны әсирҝәмир. Һәгигәтән дә, Онун хејир-дуалары һеч вахт инсана «гүссә вермәз» (Сүл. мәс. 10:22).\nМәсулијјәтә артыг узун мүддәтдир ҹан атсан да, Јеһова илә мүнасибәтләрини мөһкәмләндирмәк үчүн һәмишә нәсә едә биләрсән. Јеһова Она хидмәтдә етдикләрини, лазым олан кејфијјәтләр үзәриндә ишләдијини, аиләнә вахт ајырмаг шәрти илә јығынҹагда чәкдијин зәһмәти унутмајаҹаг. Һансы тәјинатда олсан да, гој Јеһоваја хидмәт һәр заман сәнә севинҹ ҝәтирсин.\n^ абз. 2 Бу мәгаләдәки адлар дәјишдирилиб.\n^ абз. 8 Бу мәгаләдә гејд олунан принсипләр хидмәти көмәкчи олмаг арзусунда оланлара да аиддир. Онларын ҹаваб вермәли олдуглары тәләбләри 1 Тимотејә 3:8—10, 12, 13 ајәләриндән тапмаг олар.\nСәмими үнсијјәтин ваҹиблији\n«Нәзарәтчи вәзифәсинә ҹан атан» вә ја Јеһованын тәшкилатында диҝәр мәсулијјәтләри олан гардаш тәрифә лајигдир (1 Тим. 3:1). Гајғыкеш ағсаггаллар ајдын вә хејирхаһлыгла мәсләһәт верәндә вә дүзәлиш едәндә онларын сөзләри гардашын үрәјинә јағ кими јајыла биләр. Диггәт ҝөрән гардаша, адәтән, көмәк үчүн дејилән сөзләр хош ҝәлир. О, бу ҹүр руһани көмәји ҹанла-башла гәбул едиб тәтбиг едәҹәк (Сүл. мәс. 27:9).\nЛакин вахт кечдикҹә инсанын һәрәкәти башгаларыны она Мүгәддәс Китаба әсасән мәсләһәт вермәкдән чәкиндирә биләр. Филипин дә етираф етдији кими, бир нечә ил онун һәрәкәтләриндән мәсулијјәтләрә ҹан атмаг истәмәдији ҝөрүнүрдү. Дүшүнҹә тәрзини дәјишәндән сонра о, билијини даһа да артырды вә ағсаггаллардан она јол ҝөстәрмәсини хаһиш етди. О бөлүшүр: «Гардашлар мәнә фајдалы мәсләһәтләр верди». Филип бу мәсләһәти тәтбиг етди. Инди о, ағсаггал кими хидмәт едир (Сүл. мәс. 18:15).


Q=9	C=6	SS=4	LS=0	PS=2	DC=0	LC=0	SD=0	BS=1	G0=31	G1=22	G2=9	DLID=az_RU	BODY=Исраиллиләр падшаһ истәјир | Мүгәддәс Китабын чатдырдығы хәбәр\nИсраилин биринҹи падшаһы Талут Јеһованын итаәтиндән чыхыр. Ондан сонра Давуд падшаһ олур вә Аллаһ онунла әбәди падшаһлыг әһди бағлајыр\nШИМШОНУН ҝүнләриндән сонра Ишмуил Исраилдә пејғәмбәр вә һаким кими хидмәт едирди. Исраиллиләр исрарла ондан башга халгларда олдуғу кими, онлара да падшаһ тәјин етмәсини истәдиләр. Бу хаһиш Јеһоваја гаршы тәһгир олса да, О, Ишмуилә халгын истәјини јеринә јетирмәји тапшырды. Аллаһ Талут адлы тәвазөкар бир адамы падшаһ сечди. Лакин ҝетдикҹә Талут дикбаш вә итаәтсиз олду. Јеһова ону рәдд етди вә Ишмуилә башгасыны — Давуд адлы ҝәнҹи падшаһ тәјин етмәсини сөјләди. Анҹаг Давуд узун илләр сонра падшаһ олду.\nЕһтимал ки, һәлә јенијетмә олан Давуд Талутун ордусунда хидмәт едән гардашларына баш чәкмәјә ҝетмишди. Бүтүн орду Аллаһа вә онлара истеһза едән нәһәнҝ дүшмән ҹәнҝавәри Ҹалутун гаршысында ваһимә ичиндә иди. Һиддәтләнән Давуд нәһәнҝин тәкбәтәк дөјүшмәк чағырышыны гәбул етди. Ҝәнҹ Давуд тәхминән 3 метрлик дүшмәнин өнүнә јалныз сапанд вә бир нечә дашла јарагланараг чыхды. Ҹалут ону әлә саланда Давуд ҹаваб верди ки, о, нәһәнҝдән дә јахшы силаһланыб, чүнки Јеһова Аллаһын ады илә дөјүшә чыхыб! Давуд Ҹалуту ҹәми бир дашла өлдүрдү вә онун өз гылынҹы илә башыны бәдәниндән ајырды. Филишт ордусу горхуја дүшәрәк гачды.\nӘввәлҹә Давудун шүҹаәти Талутда бөјүк тәәссүрат ојатды вә ону ордусуна башчы тәјин етди. Лакин Давудун уғурлары Талутда ҝүҹлү пахыллыг һисси ојатды. Давуд ҹаныны гуртармаг үчүн гачды вә илләрлә гачаг кими јашады. Буна бахмајараг, ону өлдүрмәк истәјән Талутун Јеһова Аллаһ тәрәфиндән тәјин едилмиш Падшаһ олдуғу үчүн Давуд она садиг галырды. Ахырда Талут дөјүшдә өлдүрүлдү. Чох кечмәмиш, Јеһованын вәд етдији кими Давуд падшаһ олду.\n«Онун падшаһ тахтыны әбәди бәргәрар едәҹәјәм» (2 Ишмуил 7:13).\nЈеһоваја мәбәд тикмәк Давуд падшаһын ән бөјүк арзусу иди. Лакин Јеһова деди ки, буну онун өвладларындан бири едәҹәк. Бу, Давудун оғлу Сүлејман олду. Амма Аллаһ Давудла мөһтәшәм әһд бағлајараг ону мүкафатландырды: Онун нәсли башга падшаһ сүлаләләриндән фәргли сүлалә олаҹагды. Бу нәсилдән Әдән бағында вәд олунан Хиласкар, јахуд Өвлад ҝәләҹәкди. Бу, Аллаһын тәјин етдији вә «мәсһ олунмуш» мәнасыны верән Мәсиһ олаҹагды. Јеһова вәд етди ки, Мәсиһ мөвҹудлуғу әбәди сүрәҹәк һөкумәтин вә ја Падшаһлығын Һөкмдары олаҹаг.\nДәрин миннәтдарлыгдан ирәли ҝәләрәк Давуд мәбәдин иншасы үчүн чохлу тикинти материаллары вә гијмәтли металлар топлады. О, һәмчинин бир чох илһамланмыш мәзмурлар да јазды. Һәјатынын сонуна јахын Давуд бәјан етмишди: «Јеһованын руһу мәни дилләндирди, Онун кәламы дилимдә иди» (2 Ишмуил 23:2).\n1 вә 2 Ишмуил; 1 Салнамәләр китабларына; Әшија 9:7; Мәтта 21:9; Лука 1:32 вә Јәһја 7:42 ајәләринә әсасланыб.\nНә үчүн Јеһова Талуту рәдд едиб јеринә Давуду падшаһ сечди?\nҺәлә падшаһ олмаздан әввәл Давуд һансы кејфијјәтләр тәзаһүр етдирирди?\nДавудун нәслиндән ҝәлмәли олан вәд едилмиш Өвлад, јахуд Хиласкар кимдир?\nҺНеҹә олду ки, Исраил ики падшаһлыға бөлүндү?\nВәд едилмиш дијарын бөлүнмәси\nИсраил гәбиләләри арасында бөлүнмүш әразинин вә Үсниилдән Шимшона гәдәр һакимләрин һакимлик етдији јерләрин хәритәси.


Q=8	C=5	SS=2	LS=0	PS=2	DC=2	LC=0	SD=0	BS=0	G0=31	G1=14	G2=4	DLID=az_RU	BODY=Јагуб, Ејс вә мирас | Ушаглар үчүн Мүгәддәс Китаб һекајәләри\nЈагуб илк оғуллуг һаггыны әлдә едир\nИсһагын 40 јашы оланда Рәфәгә илә евләнир. О, Рәфәгәни чох севир. Онларын әкиз оғуллары олур.\nБөјүјүнүн ады Ејс, кичијинин исә ады Јагубдур. Ејс чөл адамыдыр, о, јахшы овчудур. Јагуб исә вахтынын чохуну евдә кечирмәји хошлајыр.\nҺәмин дөврдә ата өләндән сонра мирасын чох һиссәси бөјүк оғула галырды. Бу, илк оғуллуг һаггы адланырды. Бу әнәнә Исһагын аиләсиндә дә вар иди. Илк оғуллуг һаггы Јеһованын Ибраһимә вердији вәдин бир һиссәси иди. Бу вәд Ејс үчүн өнәм дашымырды. Амма Јагуб үчүнсә бу, чох өнәмли иди.\nБир дәфә Ејс бүтүн ҝүнү овда олур, евә чох јорғун гајыдыр. Јагубун биширдији дадлы јемәјин гохусу Ејсин бурнуна ҝәлир. О, Јагуба дејир: «Аҹындан өлүрәм! Мәнә бир аз о гырмызы шорбадан вер!» Јагуб ҹаваб верир: «Верәҹәјәм, анҹаг әввәлҹә сән илк оғуллуг һаггыны мәнә вер». Ејс ҹаваб верир: «Илк оғуллуг һаггы мәним нәјимә лазымдыр? Ҝөтүр, сәнин олсун. Тәки мәнә јемәк вер». Сәнҹә, Ејс дүзҝүн һәрәкәт едир?\nИсһаг артыг јаша долуб. Бөјүк оғула хејир-дуа вермәјин вахты ҝәлиб чатыб. Амма Рәфәгә елә едир ки, бу хејир-дуаны кичик оғлу Јагуб алсын. Бундан хәбәр тутан Ејс чох гәзәбләнир вә әкиз гардашыны өлдүрмәк истәјир. Исһаг вә Рәфәгә оғуллары Јагубу горумаг истәјирләр, она ҝөрә она дејирләр: «Ејсин әсәби сојујана кими, ҝет дајын Лабанын евиндә гал». Јагуб валидејнләринин сөзүнә гулаг асыр вә ҹаныны гуртармаг үчүн гачыр.\n«Инсан бүтүн дүнјаја саһиб оларса, амма һәјатыны итирәрсә, бунун она нә фајдасы? Инсан өз һәјатынын әвәзиндә нә верә биләр?» (Марк 8:36, 37)\nСуаллар: Ејс неҹә инсандыр? Бәс Јагуб? Хејир-дуаны Ејсин јеринә нијә Јагуб алыр?\nЈарадылыш 25:20—34; 27:1—28:5; Ибраниләрә 12:16, 17\nЕсав мүгәддәс шејләри гијмәтләндирмәдијини неҹә ҝөстәрди? Ҹавабы бу вәрәгәдә.


Q=13	C=2	SS=0	LS=10	PS=0	DC=0	LC=0	SD=0	BS=0	G0=34	G1=26	G2=12	DLID=az_RU	BODY=Noyabr 16, 2017 - 2:27 PM Хәбәрин коду : 867191 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлији: Аллаһ Тәаланын јер үзәриндә Хәлифә гәрар вердији 3-ҹү Имам һәзрәт Һүсејн ибн Әли бн Әбу Талиб (әлејһимус сәлам) Илаһи тәрәфиндән тәјин олунан 12 хәлифәләр арасында хүсуси өзәллијә маликдир. Белә ки, бу өзәллик О һәзрәти диҝәр 11 Хәлифәдән фәргләндирир. Вә бу да ондан ибарәтдир ки, О һәзрәтин Хәлифәлик вахтында иш о јерә ҝәлиб чатды ки, нанкор Әмәви сүлаләсинин мәккар, һијләҝәр вә мүнафиг вәләди Мүавијјә (әлејһи ләнәтуллаһ) өлүм әрәфәсиндә 2-ҹи Хәлифә Има Һәсән Мүҹтәба (әлејһи сәлам) илә бағладығы Сүлһ Мүгавиләсинин ән мүһүм шәртләриндән бири олан “Мүавијјә сөз верир ки, өзүндән сонра һеч кими о ҹүмләдән оғлу Језиди хәлифәлик мәгамына тәјин етмәјәҹәк вә бу сәмтдә һеч кимдән биәт алдырмајаҹаг” бәндин диҝәр бәндләр кими позараг бидин, шәрабхор вә мејбунбаз оғлу Језид (әлејһи ләнәтуллаһ) үчүн ҹамаатдан биәт алмаға башлады. Мүавијјә (әлејһи ләнәтуллаһ) ҹәһәннәмә васил олдугдан сонра Језид онун тахтына кечди. О, Имам Һүсејни (әлејһи сәлам) өзүнә табе етмәк истәди вә Мәдинәнин валиси Вәлидә јазды ки, әҝәр Һүсејн биәт етмәзсә ону өлдүрәсән... Һиҹрәтин 61 –ҹи илиндә ҹәми Ислам Пејғәмбәринин (сәлләллаһу әлејһи ва алиһи вә сәлләм) Шәһадәтиндән 38 ил кечмәмишдир ки, өзләрини мөмүн вә мүсәлман сајан үммәт Имам Һүсејни (әлеји сәлам) Кәрбала чөлүндә мәзлумҹасына Шәһид едиләр...\nБу һагда Сүнни гајнагларында хејли сајда мәтләб вардыр. Һәтта сүнни гајнагларында Бөјүк Ислам Пејғәмбәринин өвлады Һүсејнин мәзлумҹасына заһирдә өзләрини мөмүн вә мүсәлман адландыран динсиз үммәти тәрәфиндән гәтлә јетриләҹәјиндән узун илләр габаг хәбәри вар иди.\nИнди исә Әһли Сүннәт арасында гаты-сүннилији илә сечилән алим Зәһәбинин “Тарихул Ислам Зәһәби” адлы китабынын 5-ҹи ҹилдинин 102-ҹи сәһифәсиндә бу һагда јаздығы һәдисин мүһүм һиссәләрини тәрҹүмә едирик:\n“- Әнәсдән нәгл олунуб ки, јағыш јағдырмаға мәмур олан Мәләк (һәзрәт Ҹәбраил Әмин әлејһ сәлам) Пејғәмбәрин (сәлләллаһу әлејһи ва алиһи вә сәлләм) һүзуруна ҝәлди. Һәмин ҝүн һәзрәт Рәсулләлаһ Үммү Сәләмәнин (әлејһа сәлам) евиндә иди. Мәләк Пејғәмбәри Әкрәмдән (сәлләллаһу әлејһи ва алиһи вә сәлләм) евә дхил олмаг үчүн иҹазә истәди. Рәсуләллаһ (сәлләллаһу әлејһи ва алиһи вә сәлләм) Үммү Сәләмәјә (әлејһа сәлам) бујурду: Гапыны ҝөзәтлә ки, евә кимсә дахил олмасын. Елә бу заман Һүсејн әлејһи сәлам ҝәлди вә исрар етдикдән сонар евә дахил олду, пејғәмбәрин күрәјинә атылды. Аллаһын Рәсулу ону өпүм әзизләмәјә башлады. Јағыш јағдырмаға мәмур олан мәләк әрз етди: Аја Ону севирсәнми? Һәзрәт бујурду: Бәли. Деди: Шүбһәсиз Сәндән сонар үммәтин Ону гәтлә јетирәҹәкдир. Истәсәниз Онун шәһид олаҹағы мәканы сизә ҝөстәрә биләрәм. Пејғәмбәр (сәлләллаһу әлејһи ва алиһи вә сәлләм) разылыг вердикдә мәләк һәзрәти тәпәҹик јахуд да гырмызы торпаг кәнарына апарды.\nСабит дејир: Биз о торпаға Кәрбәла дејирдик. (Әмарәдән нәгл олунан рәвајәтләр һаммысы јахшыдыр.)\n- Һәзрәт Рәсуләллаһ (сәлләллаһуәлејһиваалиһивәсәлләм) өз ханымларына бујурарды: Бу көрпәни (Һүсејн әлејһи сәламы) ағлатмајын. Пејғәмбәр (сәлләллаһуәлејһиваалиһивәсәлләм) Үммү Сәләмәнин (әлејһасәлам) евиндә иди. Ҹәбраил әлејһи сәлам назил олду. Пејғәмбәр (сәлләллаһуәлејһиваалиһивәсәлләм) Үммү Сәләмәјә (әлејһасәлам) бујурду ки гапыда гал вә евә һеч кими дахил етмә. Һүсејн (әлејһи сәлам) ҝәлди вә ағламаға башлајараг евә дахил олмаг истәди. Үммү Сәләмә Ону евә бурахды. Һүсејн (әлејһи сәлам) евә дахил олан кими Пејғәмбәрин (сәлләллаһуәлејһиваалиһивәсәлләм) дизләри үстүндә отурду. Ҹәбараил (әлејһи сәлам) деди: Сәнин үммәтин Ону гәтлә јетирәҹәк. Пејғәмбәр (сәлләллаһуәлејһиваалиһивәсәлләм) сорушду: Онлар Ону гәтлә јетирәҹәкләр вә өзүләри дә мөмүндирләр!!!? Ҹәбраил (әлејһи сәлам) әрз етди: Бәли. Сонра да, Кәрбала түрбәтини Пејғәмбәрә (сәлләллаһуәлејһиваалиһивәсәлләм) ҝөстәрди.\n- Үммү Сәләмә (әлејһа сәлам) мәнә хәбәр верди ки, бир ҝүн Пејғәмбәр (сәлләллаһуәлејһиваалиһивәсәлләм)јухудан ниҝаран сүрәтдә ојанды бир аз кечмәди јенидән јатды вә икинҹи дәфә ојандыгда ниҝәранчылығы азалмышдыр. Јенидән јатыб дурдугда исә әлиндә гырмызы рәнҝдә торпаг вар иди, ону өпүрдү. Суал етдим: Бу нә торпагдыр? Бујурдулар: Ҹәбраил мәнә хәбәр верди ки, Һүсејн Ирагда гәтлә јетириләҹәкдир. Вә бу Онун торпагыдыр…\n- Аллаһын Рәсули (сәлләллаһуәлејһиваалиһивәсәлләм) Үмм Сәләмәјә (әлејһасәлам) бујурду: Мәним јаныма бир мәләк ҝәлди ки, бундан өнҹә јаныма ҝәлмәмишдир. Мәнә белә деди “өвладын Һүсејн гәтлә јетириләҹәкдир. Әҝәр истәјирсәнсә онун шәһид олаҹағы јери сәнә ҝөстәрим?...””\nБу рәвајәтин сәнәди сәһиһдир. Әһмәд вә бир груп алимләр бу рәвајәти нәгл едибләр.”


Q=11	C=5	SS=2	LS=5	PS=2	DC=0	LC=0	SD=0	BS=1	G0=27	G1=16	G2=4	DLID=az_RU	BODY=Јеһоваја гулаг асан хејир тапар\n«Әлләрин јанына дүшмәсин»\nАллаһын хејир-дуасыны алмаг үчүн мүбариз олун\nДөвләт нүмајәндәләри гаршысында мүждәни мүдафиә един\nҜејиминиз Аллаһа шәрәф ҝәтирир?\nҜәнҹләр, иманынызы мөһкәмләндирин\nВалидејнләр, өвладларыныза мөһкәм имана саһиб олмаға көмәк един\nДИЛИ: Aзәрбајҹан (кирил әлифбасы) Австралија жест дили Азәрбајҹан (латын әлифбасы) Вјетнам Данимарка Индонезија Исвеч Кирибати Литва Македонија Мјанма Непал Нидерланд Ниҝериа пиҹини Норвеч Самоа Соломон Адалары пиҹини Тувалу Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара баса (Камерун) бенгал бикол болгар булу варај венда волајта га ган гуарани гуҹарат гырғыз дхолуо еве ермәни естон ефик занде зулу ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) латыш лози лувале луганда лунда малагаси малај малајалам мамбве-лунгу маратһ мајја маҹар мегрел монгол ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) полјак португал пәнҹаб румын рус санго сапотек (Истм) свати себуан сепеди серб серб (латын) сесуто (Лесото) сетсвана сингал словак словен сотсил сранан-тонго суаһили тагалог таи тамил татар таҹик тви телугу тетум (Дили) тив тигре ток-писин тсонга тумбука түрк түркмән урду фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү Һиндистан жест дили һауса һилигајнон һинд әрәб өзбәк\nҜөзәтчи гүлләси (тәлим нәшри) | сентјабр 2016\nПОЛЈАК БАҸЫНЫН АҒЫЛЛЫ ГӘРАРЫ\n«ВӘФТИЗ ОЛУНАНДА 15 јашым вар иди. Үстүндән алты ај кечәндән сонра көмәкчи өнҹүл хидмәтинә башладым. Бир ил көмәкчи өнҹүл кими хидмәт едәндән сонра өнҹүл олдум. Орта мәктәби битирәндә гардашлара тәблиғчиләрә еһтијаҹ олан әразидә хидмәт етмәк истәдијими сөјләдим. О вахт мән нәнәмлә јашајырдым. О, Јеһованын Шаһиди дејилди. Јашадығым шәһәрдән вә нәнәмдән узаг бир јерә көчмәк истәјирдим. Рајон нәзарәтчиси дејәндә ки, мәни өз шәһәримизә тәјин едәҹәкләр чох пис олдум. Амма чалышдым, пис олдуғуму она билдирмәјим. Кор-пешман һалда чыхыб ҝетдим. Рајон нәзарәтчисинин сөзләрини ҝөтүр-гој етмәли идим. Тез-тез хидмәтдә әмәкдашлыг етдијим өнҹүл баҹыја дедим: “Мән өзүмү лап Јунус пејғәмбәр кими апарырам. Амма Јунус әввәл истәмәсә дә, ахырда Нејнәваја ҝетди. Мән дә һара тәјин едибләр, орада хидмәт едәҹәјәм”.\nАртыг дөрд илдир ки, доғма шәһәримдә өнҹүл кими хидмәт едирәм. Инди баша дүшүрәм ки, Јеһованын ҝөстәришинә бојун әјмәк ән ағыллы һәрәкәтдир. Мәним әсас проблемим бәдбин мүнасибәтим иди. Инди чох хошбәхтәм. Бир ајда 24 нәфәрлә Мүгәддәс Китаб дәрси кечирәм. Һәтта, Јеһованын көмәјилә, бир вахтлар динимә гаршы чыхан нәнәмлә Мүгәддәс Китабы арашдырырам».\nФИҸИДӘН ҜӨЗӘЛ СОНЛУҒУ ОЛАН БИР ҺАДИСӘ\nФиҹидә бир өјрәнән сечим арасында галмышды: топлантыја ҝетсин, јохса әри илә бирликдә гоһумларынын ад ҝүнүнә. Әри онун топлантыја ҝетмәјинә етираз етмирди. Гадын әринә деди ки, о, ҝетсин ад ҝүнүнә, өзү исә топлантыдан чыхыб ора ҝәләҹәк. Амма топлантыдан гајыдандан сонра о ҝөтүр-гој едиб баша дүшдү ки, руһани ҹәһәтдән онун үчүн тәһлүкәли олан вәзијјәтләрдән гачса, даһа јахшы олар, буна ҝөрә дә ад ҝүнүнә ҝетмәди.\nӘри гоһумларына дејәндә ки, арвады Јеһованын Шаһидләринин топлантысына ҝедиб ордан ад ҝүнүнә ҝәләҹәк, онлар демишдиләр: «О ҝәлмәјәҹәк, Јеһованын Шаһидләри ад ҝүнү кечирмирләр!» *\nНәтиҹәдә һәмин гадынын әри фәхр һисси дујурду ки, онун арвады әгидәсинә вә виҹданына садиг галыб. Бу давранышы сајәсиндә о һәм әринә, һәм дә башга инсанлара тәмиз виҹданла тәблиғ едә билмишди. Вә билирсиниз сонра нә олду? Онун әри Мүгәддәс Китабы өјрәнмәјә разылашды вә ибадәт ҝөрүшләринә ҝәлмәјә башлады.\n^ абз. 7 «Ҝөзәтчи гүлләси» журналынын 2002-ҹи ил 1 март сајында чыхан «Охуҹуларын суаллары» рубрикасына бахын.\nҜӨЗӘТЧИ ГҮЛЛӘСИ (ТӘЛИМ НӘШРИ) сентјабр 2016


Q=15	C=11	SS=7	LS=2	PS=5	DC=1	LC=0	SD=0	BS=1	G0=54	G1=38	G2=13	DLID=az_RU	BODY=Ән дәјәрли һәдијјә\nҮЗ ГАБЫҒЫНДАКЫ МӨВЗУ «Бу, алдығым ән јахшы һәдијјәдир»\nҮЗ ГАБЫҒЫНДАКЫ МӨВЗУ Ән јахшы һәдијјә ахтарышында\nҮЗ ГАБЫҒЫНДАКЫ МӨВЗУ Ән дәјәрли һәдијјә\nИса Мәсиһин ҝөрүнүшү неҹә иди?\nСәһвә дүз бахыш\nМүгәддәс Китабын тәрҹүмәләри\nМилад бајрамыны гејд етмәк дүзҝүндүр?\nНәјә ҝөрә сиз Милад бајрамыны гејд етмирсиниз?\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Вјетнам Данимарка Индонезија Исвеч Камбоҹа Кирибати Конго Литва Маврики креолу Македонија Малта Мјанма Непал Ниас Нидерланд Ниуе Норвеч Понапе Самоа Сејшел креолу Соломон Адалары пиҹини Таити Тонга Увеа Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан аукан африкаанс ачоли ајмара батак (каро) батак (тоба) бауле башгырд биак бикол бислама болгар венда га газах ган гуарани гуахиро гырғыз дигорон дреһу дхолуо еве ермәни естон занде зулу ибанаг ибо иврит илок инҝилис исланд исоко испан италјан кабре каонде каталан кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кичуа (Имбабура) кореја коса куангали куанјама күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам маратһ масатек (Хуаутла) маҹар мбунда науатл (Хуастека) науатл (Ҝерерро) нгангела ндебеле (Зимбабве) ндонга нзема нјанека олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сарамаккан свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сингал словак словен сотсил сранан-тонго суаһили суаһили (Конго) тагалог таи тамил татар тви телугу тетела тетум (Дили) тзелтал тив тигре ток-писин тохолабал тсонга тумбука түрк умбунду урһобо фарс фин фон франсыз хорват чех чибемба чинјанја читонга читонга (Малави) чичева чокве чол шона јао јапон јоруба јунан ҝүрҹү Һаити креолу һауса һилигајнон һинд әрәб\nҜөзәтчи гүлләси | № 6, 2017\nҮЗ ГАБЫҒЫНДАКЫ МӨВЗУ | ӘН ДӘЈӘРЛИ ҺӘДИЈЈӘ\n«Һәр бир ҝөзәл пај вә һәр бир камил немәт јухарыдан, [Аллаһдан] назил олур» (Јагуб 1:17). Бу ајә Аллаһымызын нә гәдәр сәхавәтли олдуғуну вурғулајыр. Һәгигәтән, Аллаһын бәшәријјәтә вердији немәтләри сајмагла битмәз. Лакин Онун бәхш етдији бир һәдијјә диҝәрләриндән даһа үстүндүр. Сөһбәт һансы һәдијјәдән ҝедир? Мүгәддәс Китабда јазылыб: «Аллаһ дүнјаны о гәдәр севир ки, [Иса пејғәмбәри] онун уғрунда фәда етди. Буну она ҝөрә етди ки, она иман едәнләр мәһв олмасын, онларын әбәди һәјаты олсун» (Јәһја 3:16).\nАллаһын Иса пејғәмбәри уғрумузда фәда етмәси, доғрудан да, ала биләҹәјимиз ән дәјәрли һәдијјәдир. Чүнки биз ҝүнаһын, гоҹалығын вә өлүмүн көләлијиндән бу әнамын сајәсиндә азад ола биләрик (Зәбур 51:5; Јәһја 8:34). Нә гәдәр истәсәк дә, өзүмүз бу көләликдән азад ола билмәрик. Амма мәһәббәтли Аллаһымыз буну мүмкүн едиб. О, Һз. Исаны фидјә олараг тәгдим етмәклә инсанлара әбәди јашамаг үмиди бәхш едиб. Бәс фидјә нәдир? Онун верилмәсинә нә үчүн зәрурәт јаранмышды? Биз бундан неҹә фајдалана биләрик?\nФидјә кимисә азад етмәк вә ја нәји исә ҝери алмаг үчүн өдәнилән дәјәри вә мәбләғи билдирир. Мүгәддәс Китабдан охујуруг ки, Аллаһ илк инсан ҹүтүнү, Адәмлә Һәвваны ҝүнаһсыз јаратмышды. Онлар өз ҝәләҹәк нәсли илә бирҝә јер үзүндә әбәди јашаја биләрдиләр, амма тәәссүф ки, Аллаһа итаәтсизлик етдиләр вә бунунла да ҝүнаһлы олдулар (Јарадылыш 1:26—28). Бәс онларын ҝүнаһы нәләрә ҝәтириб чыхартды? Мүгәддәс Китабда дејилир: «Ҝүнаһ бир адам васитәсилә, өлүм дә ҝүнаһ васитәсилә дүнјаја ҝирди. Беләҹә, өлүм бүтүн адамлара кечди, чүнки һамы ҝүнаһ ишләјиб» (Ромалылара 5:12). Адәм өз нәслинә камил һәјат әвәзинә, ҝүнаһы вә онун нәтиҹәси олан өлүмү өтүрдү.\nФидјәнин тәмин олунмасы үчүн өдәнилән мәбләғ итириләнин дәјәринә бәрабәр олмалыдыр. Адәм Аллаһа биләрәкдән итаәтсизлик етмәклә ҝүнаһ ишләди вә нәтиҹәдә, камиллији итирди. Бунунла да онун нәсли ҝүнаһ вә өлүмүн көләси олду. Бәшәријјәти бу көләликдән азад етмәк үчүн итирилмиш камил инсан һәјатына — Адәмин һәјатына бәрабәр фидјә тәләб олунурду. Бу фидјә камил инсанын — Иса Мәсиһин һәјаты олду (Ромалылара 5:19; Ефеслиләрә 1:7). Аллаһын мәһәббәтинин тәҹәссүмү олан гурбанлыг сајәсиндә бәшәријјәт Адәм вә Һәвванын итирдији јер үзү ҹәннәтдә әбәди јашамаг имканына саһиб олду (Вәһј 21:3—5).\nШүбһәсиз, фидјә Аллаһын бизләрә ән дәјәрли һәдијјәсидир. Бу һәдијјәнин нә гәдәр гијмәтли олдуғуну анламаг үчүн, ҝәлин онун өнҹәки мәгаләдә арашдырдығымыз амилләрә неҹә ујғун ҝәлдијинә нәзәр салаг.\nИстәкләримизи тәмин едир. Инсанларын үрәји јашамаг ешги илә дөјүнүр (Ваиз 3:11). Әфсус ки, әлимиздән һеч нә ҝәлмир. Мәһз фидјә инсанларын гаршысында әбәди јашамаг имканы ачыр. Бу һагда Аллаһын Кәламында јазылыб: «Ҝүнаһын өдәдији һагг өлүмдүр, Аллаһын вердији әнам исә Ағамыз Мәсиһ Иса сајәсиндә әбәди һәјатдыр» (Ромалылара 6:23).\nЕһтијаҹларымызы өдәјир. Һеч бир инсан Адәмин һәјатына бәрабәр фидјәни өдәмәјә гадир дејил. Мүгәддәс Китабда бунун сәбәби белә изаһ олунур: «Инсан һәјатынын фидјәси елә баһадыр ки, һеч вахт она әли чатмаз» (Зәбур 49:8). Мәһз бу сәбәбдән ҝүнаһ вә өлүмүн көләлијиндән азад олмаг үчүн биз Аллаһын көмәјинә мөһтаҹыг. Аллаһ «Мәсиһ Исанын өдәдији фидјә васитәсилә» бизә бу лүтфү ҝөстәриб (Ромалылара 3:23, 24).\nВахтында. Мүгәддәс Китабда јазылыб: «Биз һәлә ҝүнаһлы икән Мәсиһ уғрумузда өлдү» (Ромалылара 5:8). Фидјәнин «биз һәлә ҝүнаһлы икән» өдәнилмәси Аллаһын ҝүнаһларымыза рәғмән, бизә һәдсиз мәһәббәт бәсләдијинин сүбутудур. Бу ҝүн ҝүнаһын нәтиҹәләринә дөзмәли олсаг да, фидјә бизә ҝәләҹәјә үмидлә бахмаға көмәк едир.\nҮлви нијјәт. Мүгәддәс Китабда Аллаһын бу фәдакарлығынын сәбәби белә изаһ олунур: «Аллаһ мәһәббәти бизә бу ҹүр изһар олду: Аллаһ [Һз. Исаны] дүнјаја ҝөндәрди ки, онун васитәсилә һәјата говушаг. Мәһәббәт ондадыр ки, биз Аллаһы јох, О, бизи севди вә [ону] ҝүнаһларымызы өртән кәффарә гурбаны кими дүнјаја ҝөндәрди» (1 Јәһја 4:9, 10).\nБу әнамы гијмәтләндирдијимизи неҹә ҝөстәрә биләрик? Јәһја 3:16 ајәсиндә хилас олмаг үчүн Иса пејғәмбәрә иман етмәјин ваҹиблији вурғуланыр. Иман исә «үмид едилән шејләрин мүтләг јеринә јетәҹәјинә әминликдир» (Ибраниләрә 11:1). Бу әминлијә саһиб олмаг үчүн дәгиг билик лабүддүр. Һз. Исанын фидјә гурбанлығы сајәсиндә әбәди һәјатда јашамаг үмидимиз вар. Биз сизи бу ҹүр дәјәрли һәдијјәни бәхш едән Јеһова * Аллаһ һаггында вә Онун вәд етдији ҝөзәл һәјатда јашамаг үчүн нә едә биләҹәјимиз барәдә әтрафлы мәлумат алмаг үчүн вахт ајырмаға дәвәт едирик.\nБу барәдә әтрафлы мәлумат алмаг үчүн www.jw.org сајтына дахил олун. Јеһованын Шаһидләри сизә мәмнунијјәтлә көмәк едәрләр. Әминик ки, сиз даһа чох өјрәндикҹә, бу мөһтәшәм һәдијјәнин бәхш етдији үмидә ҝөрә «Аллаһа шүкүрләр олсун!» дејәҹәксиниз.\n^ абз. 12 Мүгәддәс Китаба әсасән, Аллаһын ады.\n№ 6, 2017 | Ән дәјәрли һәдијјә\nҜӨЗӘТЧИ ГҮЛЛӘСИ № 6, 2017 | Ән дәјәрли һәдијјә\nИса Мәсиһин һәјатыны гурбан вермәси «чохлары уғрунда» неҹә фидјә олду?


Q=18	C=11	SS=0	LS=7	PS=3	DC=0	LC=0	SD=0	BS=0	G0=20	G1=10	G2=5	DLID=az_RU	BODY=Габил вә Һабил. Гардаш гатили | Ушаглар үчүн Мүгәддәс Китаб һекајәси\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Алманија жест дили Америка жест дили Британија жест дили Валенсија Вјетнам Галисија дили Данимарка Еквадор жест дили Исвеч Италија жест дили Колумбија жест дили Конго Литва Мјанма Нидерланд Ниҝериа пиҹини Норвеч Перу жест дили Понапе Самоа Сејшел креолу Таити Украјна Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ашағы алман баса (Камерун) баск бикол бислама болгар булу варај везо венда волајта га газах ган гарифуна гуарани гуахиро гырғыз дхолуо еве ермәни естон ефик зулу ибан ибинда ибо илок инҝилис ирланд исоко испан италјан кабовердиану кабре каннада каонде карен (сго) каталан кекчи кечуа (Анкаш) кечуа (Ајакучо) кечуа (Куско) киконго кикујју кимбунду кинјаруанда кирунди кисонге киче кичуа (Имбабура) кичуа (Чимборасо) кореја коса куангали куанјама латыш лингала ломве луганда макуа малагаси малај малајалам мам маратһ масатек (Хуаутла) мајја маҹар михе море науатл (Хуастека) науатл (Шимали Пуебла) нгабар ндебеле ндебеле (Зимбабве) ндонга нзема нјунгве окпе олу конзо осетин пангасинан пиҹин (Камерун) полјак португал португал (португал) пәнҹаб румын сапотек (Лачигуири) себуан сена сепеди серб серб (латын) сесуто (Ҹәнуби Африка) сетсвана сингал словак словен сотсил сранан-тонго суаһили тагалог таи тамил тандрој тараски тви телугу тетела тзелтал тотонак тохолабал тсва тсонга тумбука түрк уруунд урһобо фин фон франсыз хорват чех чибемба читонга читонга (Зимбабве) читонга (Малави) чичева чол чуабо шона јао јоруба јунан ҝүрҹү Һаити креолу һауса һереро һилигајнон һинд әрәб\nӘдән бағындан говуландан сонра Адәмлә Һәвванын чохлу ушаглары олур. Биринҹи оғуллары Габил әкинчиликлә мәшғул олур, икинҹи оғуллары Һабил исә чобанлыг едир.\nБир ҝүн Габиллә Һабил Јеһоваја гурбан ҝәтирирләр. Билирсән, онлар нә гурбан ҝәтирирләр? Онлар Јеһоваја хүсуси һәдијјәләр тәгдим едирләр. Јеһова Һабилин гурбанындан разы галыр, Габилин гурбанындан исә разы галмыр. Буна ҝөрә Габил чох гәзәбләнир. Јеһова ону хәбәрдар едир ки, гәзәбини боғмаса, ҝүнаһ ишләјә биләр. Анҹаг Габил Јеһоваја гулаг асмыр.\nБир ҝүн Габил Һабилә дејир: «Ҝәл чөлә ҝедәк». Онлар чөлдә оланда Габил гардашыны вуруб өлдүрүр. Бәс Јеһова Аллаһ нә едир? О, Габили аиләсиндән ајырыб узаглара ҝөндәрмәклә ону ҹәзаландырыр. Габил бир даһа ҝери гајыда билмир.\nБиз бу һадисәдән нә ибрәт ҝөтүрә биләрик? Ишләримиз јолунда ҝетмәјәндә гәзәбләнә биләрик. Ичимиздә гәзәб јарандығыны һисс етсәк вә ја кимсә гәзәбләндијимизи ҝөрүб бизи хәбәрдар етсә, биз дәрһал өзүмүзү әлә алмалы вә сакитләшмәлијик.\nҺабил Јеһованы севдији вә дүзҝүн даврандығы үчүн һәр заман Јеһованын јаддашындадыр. О, јер үзүнү ҹәннәтә чевирәндә Һабили дирилдәҹәк.\n«Әввәлҹә ҝет [гардашынла] барыш, сонра ҝәл бәхшишини тәгдим ет» (Мәтта 5:24)\nСуаллар: Адәмлә Һәвванын илк ушагларынын адлары нәдир? Габил гардашыны нијә өлдүрүр?\nЈарадылыш 4:1—12; Ибраниләрә 11:4; 1 Јәһја 3:11, 12\nҺабил — өлсә дә, индијәдәк данышыр\nҺабил һаггында Мүгәддәс Китабда чох аз јазылса да, онун һаггында вә иманы барәдә нә өјрәнә биләрик?


Q=14	C=9	SS=0	LS=1	PS=3	DC=0	LC=0	SD=0	BS=0	G0=52	G1=25	G2=11	DLID=az_RU	BODY=Јарадылыш 38 | Онлајн Мүгәддәс Китаб | Јени дүнја тәрҹүмәси\nЈәһуда вә Тамар (1—30)\n38 Бу арада Јәһуда гардашларындан ајрылды вә Хираһ адлы әдулламлы бир кишинин јашадығы јерә ҝәлиб орада чадыр гурду. 2 Һәмин јердә Јәһуда Шуа адында бир кәнанинин гызыны+ ҝөрдү. Гызы алды вә онунла јахынлыг етди. 3 О һамилә галыб оғлан доғду вә адыны Әир+ гојду. 4 Гадын јенә һамилә галыб бир оғлан да доғду вә адыны Онан гојду. 5 Сонра о, бир оғлан да дүнјаја ҝәтирди вә адыны Салеһ гојду. Ушаг доғуланда Јәһуда Әхзибдә+ иди. 6 Јәһуда илк оғлу Әир үчүн арвад алды. Онун ады Тамар+ иди. 7 Лакин Јеһова Јәһуданын илки Әирдән наразы иди. Буна ҝөрә дә Јеһова ону өлдүрдү. 8 Онда Јәһуда Онана деди: «Гардашынын арвадыны алыб өз гајынлыг борҹуну јеринә јетир вә гардашынын нәслини давам етдир».+ 9 Амма Онан билирди ки, һәмин нәсил онунку сајылмајаҹаг.+ Одур ки, гардашынын нәслини давам етдирмәмәк үчүн онун арвады илә јахынлыг едәндә тохумуну јерә ахыдырды.+ 10 Онун тутдуғу иш Јеһованын ҝөзүндә пис иди. Буна ҝөрә Јеһова ону да өлдүрдү.+ 11 Белә оланда Јәһуда ҝәлини Тамара деди: «Оғлум Салеһ бөјүјәнәдәк атанын евиндә дул кими јаша»; о горхурду ки, Салеһ дә гардашлары кими өләр.+ Тамар ҝедиб атасынын евиндә јашады. 12 Ај кечди, ил доланды. Бир ҝүн Шуанын+ гызы, Јәһуданын арвады өлдү. Јас ҝүнләри гуртарандан сонра Јәһуда досту әдулламлы Хираһла+ бирликдә Тимнаһа+, гојун гырханларынын јанына ҝетди. 13 Тамара хәбәр чатды ки, гајынатасы Тимнаһа, гојун гырханларынын јанына ҝәлир. 14 Буну ешидәндә о, дул палтарыны әјниндән чыхарды, башына өртүк, үзүнә исә рүбәнд салды, чыхыб Тимнаһ јолунда јерләшән Әнаимин ҝирәҹәјиндә отурду. О ҝөрүрдү ки, Салеһ бөјүјүб, амма ону Салеһә алмырлар.+ 15 Јәһуда ону ҝөрәндә елә билди ки, фаһишәдир, чүнки о, үзүнү өртмүшдү. 16 Јәһуда јолдан дөнүб она јахынлашды вә деди: «Ҝәл мәнимлә ҝедәк». Амма билмирди ки, бу, онун ҝәлинидир.+ О исә сорушду: «Әвәзиндә мәнә нә верәҹәксән?» 17 «Сүрүмдән сәнә бир оғлаг ҝөндәрәрәм». «Бәс ону ҝөндәрәнә гәдәр нә ҝиров гојаҹагсан?» 18 «Нә истәјирсән ҝиров гојум?» «Мөһүр үзүјүнү,+ гајтаныны, бир дә әлиндәки әсаны». Јәһуда бунлары гадына вериб онунла јахынлыг етди. О ушаға галды. 19 Сонра гадын галхыб ҝетди. Өртүјүнү чыхарыб тәзәдән дул палтарыны ҝејинди. 20 Јәһуда исә ҝирову ҝери алмаг үчүн әдулламлы досту+ илә гадына оғлаг јоллады, анҹаг досту гадыны тапа билмәди. 21 Онда һәмин јерин кишиләриндән сорушду: «Әнаимдә, јол гырағында отуран о мәбәд фаһишәси һарададыр?» Онларса ҹаваб вериб дедиләр: «Бурада һеч вахт мәбәд фаһишәси олмајыб». 22 О, Јәһуданын јанына гајыдыб деди: «Ону тапа билмәдим, һәм дә оранын кишиләри дә дедиләр ки, орада һеч вахт мәбәд фаһишәси олмајыб». 23 Онда Јәһуда деди: «Гој шејләр она галсын, тәки биз биабыр олмајаг. Һәр һалда мән оғлағы ҝөндәрдим. Нејләмәк олар, сән ону тапа билмәдин». 24 Үстүндән үч ај кечди. Јәһудаја хәбәр ҝәтириб дедиләр: «Ҝәлинин Тамар зина едиб. О, һамиләдир». Онда Јәһуда деди: «Чыхарын ону, јандырын».+ 25 Ону чыхарыб апаранда Тамар гајынатасына хәбәр ҝөндәриб деди: «Мән бу шејләрин јијәсиндән һамиләјәм». Сонра әлавә етди: «Хаһиш едирәм, бах ҝөр бу үзүк, гајтан вә әса киминдир».+ 26 Јәһуда әшјалара бахыб деди: «О, мәндән һаглыдыр, чүнки мән ону оғлум Салеһә алмадым».+ Јәһуда даһа һеч вахт онунла јахынлыг етмәди. 27 Доғмаг вахты ҝәләндә мәлум олду ки, Тамарын бәтниндәки әкиздир. 28 Доғуш вахты ушаглардан бири әлини чыхарды, онда мамача тез онун голуна гырмызы ип бағлады вә деди: «Биринҹи бу чыхды». 29 Амма о, әлини ичәри салан кими гардашы чыхды. Мамача һејрәтә ҝәлиб деди: «Ҝөр бир өзүнә неҹә јол ачды!» Буна ҝөрә дә онун адыны Фарәс*+ гојдулар. 30 Ондан сонра голуна ип бағланан ушаг чыхды. Онунса адыны Зараһ*+ гојдулар.\n^ Мәнасы: јарылма.\n^ Мәнасы: шәфәгләнән; доған (ҝүнәш).


Q=7	C=0	SS=0	LS=3	PS=3	DC=0	LC=0	SD=0	BS=0	G0=23	G1=19	G2=11	DLID=az_RU	BODY=Чилидә јахшы тәшкил олунмуш кампанија мапучиләрә бәһрә ҝәтирир | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс бикол болгар венда волајта га газах гуарани гырғыз еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кинјаруанда кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nМарија Изабел адлы чалышган ҝәнҹ тәблиғчи аиләси илә бирликдә Чилинин (Ҹәнуби Америка) Сан Бернардо шәһәриндә јашајыр. Онлар јерли мапуче халгына мәнсубдурлар. Аиләликҹә онлар мапуче (ејни заманда аракуан адланан) дилиндә јени тәшкил олунмуш јығынҹағы шөвглә дәстәкләјирләр.\nЈығынҹагда елан олунду ки, Иса Мәсиһин өлүмүнүн Хатирә ҝеҹәси аракуан дилиндә дә кечириләҹәк вә бунунла әлагәдар һәмин дилдә 2000 дәвәтнамә пајланаҹаг. Бу елан Марија Изабели дүшүнмәјә вадар етди. Бу ишдә о неҹә көмәк едә биләрди? О, мүәллимләринә вә синиф јолдашларына уғурла шаһидлик едән ҝәнҹ Шаһидләрин нүмунәләрини хатырлады. Бу барәдә валидејнләри илә сөһбәт етдикдән сонра бирликдә гәрара ҝәлдиләр ки, Марија Изабел мәктәбдә дәвәтнамә пајласын. Бәс о, буну неҹә етмәји планлашдырырды?\nБиринҹиси, Марија Изабел мәктәбин ҝиришиндә дәвәтнамә асмаг үчүн мүдиријјәтдән иҹазә алды. Онлар онун хаһишини нәзәрә алдылар вә бу ҹүр тәшәббүсүнә ҝөрә ону тәрифләдиләр. Һәтта бир ҝүн сәһәр сијаһы үзрә адбаад шаҝирдләри јохлајаркән мәктәбин директору сәсҝүҹләндириҹи васитәсилә бу дәвәтнамә барәдә елан етди.\nМарија Изабел бүтүн синифләрә дахил олуб шаҝирдләрлә сөһбәт етмәјә иҹазә алды. Сонра исә мүәллимләрин иҹазәси илә һәр синифдә мапуче дилини билән шаҝирдин олуб-олмадығыны сорушду. О дејир: «Мән дүшүнүрдүм ки, мәктәбдә мапуче аиләсиндән ҹәми 10—15 шаҝирд олар. Амма онларын сајы мәним дүшүндүјүмдән дә чох имиш. Беләҹә, мән 150 дәвәтнамә пајладым!»\n«О, ГАРШЫСЫНА УШАГ ЧЫХАҸАҒЫНЫ ҜӨЗЛӘМИРДИ»\nМәктәбин ҝиришиндә асылмыш дәвәтнамәни ҝөрән бир гадын бу мөвзу илә бағлы киминлә сөһбәт едә биләҹәјини сорушду. Гаршысында он јашлы гыз ушағыны ҝөрәндә гадынын тәәҹҹүбүнү бир тәсәввүр един! Марија Изабел ҝүлүмсәјәрәк дејир: «О, гаршысына ушаг чыхаҹағыны ҝөзләмирди». Марија Изабел гадына дәвәтнамә вериб ону гысаҹа изаһ етдикдән сонра ондан үнваныны сорушду ки, валидејнләри илә бирликдә ҝәлиб она Аллаһын Падшаһлығы һаггында даһа чох данышсынлар. Тәсәввүр едирсиниз, һәмин гадын өзү илә Хатирә ҝеҹәсинә 26 башга марагланан ҝәтирәндә аракуандилли јығынҹагда хидмәт едән 20 тәблиғчи неҹә севинди! Һал-һазырда бу јығынҹаг ҝет-ҝедә инкишаф едир.\nЈашындан асылы олмајараг, сән дә мәктәб вә ја иш јолдашларыны Хатирә ҝеҹәсинә, ачыг мәрузәјә вә ја вилајәт конгресинә дәвәт етмәк үчүн тәшәббүсү өз үзәринә ҝөтүрә биләрсәнми? Нәјә ҝөрә уғурлу план гурмағын үчүн әдәбијјатларымыздан сәнә көмәк едәҹәк нүмунәләр ахтармајасан? Һәмчинин дуада Јеһовадан мүгәддәс руһ истә ки, ҹәсарәтини топлајараг Онун һаггында данышмаға сәнә көмәк етсин (Лука 11:13). Әҝәр ҝүҹүндән мәгсәдјөнлү шәкилдә истифадә етсән, әлдә етдијин нәтиҹәләр сәни тәәҹҹүбләндирәҹәк вә руһланаҹаг.